**РЕПУБЛИКА СРБИЈА**

**О П Ш Т И Н А В Л А Д И Ч И Н Х АН**



**О П Е Р А Т И В Н И П Л А Н  
ЗА ОДБРАНУ ОД ПОПЛАВА НА ВОДАМА II РЕДА**

**НА ТЕРИТОРИЈИ ОПШТИНЕ ВЛАДИЧИН ХАН**

**ЗА 2025. ГОДИНУ**

**јануар 2025. године**

На основу члана 55. став 5. Закона о водама („Сл. гласник РС“, бр. 30/10, 93/12, 101/16, 95/18 и 95/18 - др. закон), члана 32 Закона о локалној самоуправи („Сл. гласник РС“, бр. 129/07 и 83/14 – др. закон, 101/16 – др. закон, 47/18 и 111/21-др. закон), члана 40. став 1. тачка 34. и 152. Статута општине Владичин Хан („Сл. гласник града Врања“ бр. 7/2024 - пречишћен текст) и мишљења Јавног Водопривредног Предузећа број 569/1 од 31.01.2025. године, Скупштина Општине Владичин Хан на седници одржаној дана 7. марта .2025. године, донела је

**О П Е Р А Т И В Н И П Л А Н**

**ЗА ОДБРАНУ ОД ПОПЛАВА НА ВОДАМА II РЕДА**

**НА ТЕРИТОРИЈИ ОПШТИНЕ ВЛАДИЧИН ХАН**

**ЗА 2025. ГОДИНУ**

Одбрану од поплаве организује и спроводи на водама I реда и на системима за наводњавање у јавној својини јавно водопривредно предузеће, а на водама II реда јединице локалне самоуправе, у складу са општим планом за одбрану од поплава ( припрема Министарство, а доноси Влада за период од 6. година) и оперативним планом за одбрану од поплава ( припрема јавно водопривредно предузеће, у складу са општим планом, а доноси Министарство за територију РС, најкасније до 31. децембра текуће године за наредну годину).

Оперативни план за одбрану од поплава за воде II реда на територији општине Владичин Хан садржи податке неопходне за ефикасно спровођење одбране од поплава, критеријуме за проглашење одбране од поплава, имена руководиоца и називе субјеката одбране од поплава, начин узбуњивања и обавештавања и оперативне мере заштите од поплава.

Овим планом обухваћене су мере и радови на водотоковима (на водама II реда) који су ван система редовне одбране од поплава које спроводи Јавно водопривредно предузеће„Србијаводе“, а у надлежности су локалне самоуправе, општине Владичин Хан.

План заштите од поплава на територији општине Владичин Хан односи се на угроженост и плављење од воде II реда, доноси се у складу са општим планом и оперативним планом за воде I реда, за период од једне године.

На територији општине Владичин Хан по Одлуци о утврђивању пописа вода I реда („Сл. гласник РС“, бр. 83/2010) спада река Јужна Морава и река Врла. Остали водотоци на територији општине Владичин Хан су воде II реда.

**ГЕОГРАФСКИ ПОЛОЖАЈ, ПРИРОДНИ УСЛОВИ И РЕСУРСИ**

**Географски положај**

Општина Владичин Хан налази се у југоисточној Србији, у долини и побрђу и планинским деловима слива Јужне Мораве, између Лесковца и Врања. Највећа насеља, укључујући и Владичин Хан, развила су се у Врањској котлини - долини Јужне Мораве и притока, а планински терени Кукавице (1442 mnv) на северозападу и Чемерника (1638 mnv) на североистоку, Облика и Грота на југозападу (1310 и 1327 mnv), као и нешто удаљенији масиви Варденика (1876 mnv) на југоистоку окружују простор општине Владичин Хан, односно северни део Врањске котлине. На северу излаз из Врањске котлине представља Грделичка клисура која чини везу Врањске и Лесковачке котлине јужноморавском долином.

Територијом општине Владичин Хан пролази коридор магистралног пута и железничка пруга Београд – Ниш – Лесковац – Врање – граница са Републиком Македонијом – Скопље – Солун, а ка истоку преко Сурдулице води магистрални пут ка Власинском језеру и граници са Бугарском. Удаљеност града од међудржавне границе са Македонијом на југу је 67 км, а са Бугарском на исток 52 км, а до Београда 333 км, Ниша 91 км, Новог Сада 409 км, Приштине 112 км, Скопља 112 км.

Површина коју покрива територија општине износи 366 км2, односно 36.578 ха, коју пресецају већи и мањи водотоци. Од ове површине 15% налази се на равничарском делу који је у долини реке Јужне Мораве, а 85% заузима брдско-планински део.

Територија општине Владичин Хан покрива 51 насељено место у којима према последњим подацима живи 17.597 становника.

Постојећа конфигурација терена, клима, надморска висина, структура коришћења бонитета земљишта дају обележје брдско-планинског подручја са његовим карактеристикама.

**Климатске каратеристике**

Климатске особине овог подручјасу формиране и под утицајем умерено континенталне климе, тј. њених варијетета, насталих под утицајем источних и западних планинских масива чији се утицај шире ка јужноморавској долини, долинама притока (планински варијетет), моравске долине са севера (континента варијетет) и југа (измењено медитерански варијетет). Микроклима се разликује у Врањској котлини, на Кукавици и огранцима Чемерника, као и на побрђу. Настала је под утицајем наведених варијетета умерено континенаталне климе, одликује се топлим летима, хладнијим јесенима од пролећа и релативно благим зимама.

На планинама преовладава планинска клима зависно од висине, тј. умерено хладни и влажни климат са повољним условима за вегетацију.

**Педолошке карактеристике**

Највећи део земљишта општине Владичин Хан (огранци Кукавице и Чемерника) припада *киселим смеђим и подзоластим земљиштима*. Дубина земљишног профила варира. Земљишта су по правилу јако скелетна. Добрих су морфолошких карактеристика са израженим црно смеђим хумусним хоризонтом. Лакши механички састав и присуство скелета чини да су ова земљишта углавном добро пропустљива за воду и добро аерисана. Смеђа кисела земљишта се најчешће налазе под шумом или под пашњацима. Најтипичнија и најраспрострањенија шумска вегетација су букове шуме, а на јужнијим падинама налазе се ксеротермније храстове заједнице. Источна страна јужноморавске долине покривена је *гајњачама.* Гајњача се формирала на речној и језерској тераси. Гајњаче су дубока земљишта. По механичком саставу, шумски варијетети имају прилично добре физичке особине, а њивски осредњи, некад чак и лоши. Природну вегетацију гајњаче чине претежно ксеротермне храстове шуме

Западна страна јужноморавске долине јужно од Владичиног Хана покривена је смоницама и метаморфним стенама. Дубина хумусног слоја варира. По механичком саставу смонице спадају у глинуше. Смонице се искоришћавају скоро искључиво као њивска земљишта. На смоници се гаје и воћњаци и виногради. Шуме и ливаде на смоници су ретке.

Мањи део земљишта општине Владичин Хан (долине Јужне Мораве и најнижих делова притока) припада алувијалном земљишту– творевинама река Јужне Мораве, Врле, али и мањих водотокова Јовачке реке, Лепенице, Калиманке, Корбевачке реке, Јелашнице и др., као и делувијалним земљиштима пореклом од еродовања околних падинских зона. Површински слој алувијалног земљишта знатно је развијен и има врло погодан гранулометријски састав. Дубина земљишта често зависи од правца и јачине Јужне Мораве за време поплава, јачине ерозије околних падинских страна и правца наноса еродираног материјала. Огранци Кукавице и Чемерника који залазе у насеље, (према М. Костић: Врањско – бујановачка котлина, Привредно – географске арактеристике, Врањски гласник, Врање 1968.год.) покривени су варијететима смонице у огајњачавању и гајњаче у оподзољавању. Због генетичких особина земљишта смањене су производне вредности, те спадају у ливадско пашњачка земљишта. У вишљим зонама ова земљишта прелазе у шумска и планинска земљишта.

Најниже делове Врањске долине покривају делувијално-алувијални наноси. Делувијум настаје спирањем земљишта површинским водама са виших делова рељефа и његовим таложењем у подножју брда и планина. Дилувијална земљишта показују велику разноврсност по својим особинама. У овим наносима су сачуване карактеристике земљишта у горњим деловима падине. Уколико је процес ерозије захватао и захвата и матичне стене, у делувијалним наносима се таложи мешавина земљишног материјала и свежих стена у разним односима. Њихове основне особине зависе од природе материјала који је сталожен. У производном смислу ова земљишта су доста хетерогена. У целини узето, делувијална земљишта представљају добра шумска земљишта, али се првенствено користе као пољопривредна земљишта.

**Хидролошке карактеристике**

Брдско-планинско подручје општине Владичин Хан испресецано је мањим водотоцима, док у равничарском делу утицај реке Јужне Мораве је велики. Величина сливног подручја условљава у кишним периодима доток великих количина вода, које на појединим потоцима и рекама достижу размере бујица.

Земљиште је стрмо, осиромашено хранљивим материјама, са плитким ораничним слојем, изложено стално дејству ерозије, што приликом обраде изискује веће улагање на појединим површинама.

Неповољна геолошка подлога, веома изражене стрмине, велике површине без вегетације условљавају силовит надолазак бујице и када падавине по интензитету нису веома јаке.

Подручје општине Владичин Хан је веома богато мрежом водотока резличитих профила. Хидрографску мрежу чине реке Јужна Морава, Врла, и Калиманка и друге мање притоке Јужне Мораве.

Река Јужна Морава је главни реципијент за све водотоке са подручја општине Владичин Хан. Тече од југа ка северу кроз средину подручја Плана. У релативно уској алувијалној равни река меандрира стварајући спрудове и аде. Ширина јој варира од 50 до 70 м на местима где нема спрудова и где је регулисана, до 120 до 300 м у северном и јужном делу где у меандрима ствара спрудове и корито је шире. У кориту долази до ерозивних и акумулативних процеса. Корито је пуно наноса који је пореклом из бројних притока са сливног подручја веома подложног ерозији. Средњи протицаји у Владичином Хану су око 19,6 м3/с, а водостаји око 100 цм, али у току године они варирају у складу хидролошким режимом у целом сливу и имају бујични карактер на свим водотоцима. Максимални протицаји се јављају у пролеће и у новембру и децембру, а ниски у лето и почетком јесени. Највећи протицаји и водостаји јављају се у пролеће као последица отапања снега на целом подручју слива, па се средње вредности крећу око 30-40 м3/с за протицај, односно 115-120 цм за водостај. До сада највећа вода на реци Јужној Морави на водомерној станици Владичин Хан износила је 703 м3/с, при чему су апсолутни протицаји у односу 1:1775, што јасно указује на изразито бујични карактер ове реке.

Ови подаци показују да су изданске воде најбогатије у алувиону Јужне Мораве (фреатска издан), директно зависне од падавинског биланса који је, као што се види, несталног карактера, па се и приобаље реке у градској зони, може сматрати угроженим бујичним водама. То захтева регулацију водотока и израду објеката одбране и заштите од вода.

Исти је случај са падинским деловима терена, где је поред изражене ерозије, денудације и јаружања, врло честа појава и бујичних вода са околних брда, па су и на остатку терена потребне мере заштите од ерозије.

Највећа десна притока Јужне Мораве на подручју Плана је река Врла. Извориште реке Врле је на падинама Варденика (испод врха Биље Коло) на коти 1.604 м н .в.). Ушће у Јужну Мораву је у Владичином Хану је на око 323 м н. в. Река Врла има значај хидроенергетски потенцијал који је искоришћен за проиводњу електричне енергије. Наиме, у другој половини 20. века изграђен је систем хидроелектрана Врла I, II, III и IV које се снабдевају водом системом тунела који повезују Лисинско и Власинско језеро и хидроелектране међусобно, па се енергија воде користи више пута на различитим надморским висинама на којима се налазе поједине хидролектране, од којих је последња у непосредној близини Владичиног Хана, али ван подручја Плана. Вода. На свом путу од коте прелива бране Власинског језера до ХЕ Врла IV пређе висинску разлику од 884,5 м, на дужини од 15 км.

Од осталих водотока највеће притоке Јужне Мораве су:

- са леве стране: Јовачка река (на којој су после покретања клизишта створена језера), Лепеничка река, река Калиманка и поток Дулан (протичу кроз ужи центар општине Владичин Хан), поток Топило, Караџинска река, Летовишка река, Репинска река, Сувоморавска река и друге,

- а са десне стране: Јелашничка река, Врбовска река, Декутинска река, река Врла ,

Козничка река Џепска река и друге.

Речне долине притока су правца северозапад – југоисток и прикупљају воде са терена Кукавице, Варденика и Чемерника. Протицаји су им бујичног карактера, носе велике количине еродованог материјала који се таложи у јужноморавској долини или односи даље Јужном Моравом.

Општа карактеристика свих водотокова (река и потока) је да имају велике подужне падове корита и велике падове сливних површина, да су им корита доста кривудава и обрасла у растиње, тако да се набујале воде, после сваке веће кише, изливају и плаве околни терен. Доток им је врло брз и хировит. За време јачих киша и отапања снегова, ове реке и потоци нагло надолазе и изливају носећи све пред собом. При томе носе и веће количине вученог наноса, који се у низводним зонама таложи. С обзиром на геолошку грађу терена и падавински режим, количине наноса су знатне, нарочито након олујних киша и наглог отапања снега. Корита водотокова су само мањим делом регулисана (Јужна Морава и Врла у Владичином Хану и у Прекодолцу у зони моста). Заштита од поплава и бујица, као и антиерозивни радови у сливу, су приоритетни задатак на подручју општине Владичин Хан.

Река Јужна Морава представља типичан алувијални водоток чије је корито формирано у сопственом наносу, поседује знатне количине песка и шљунка погодних за експлоатацију. Грађевинске потребе у последњих година, утицале су на повећани обим багеровања овог материјала из корита и обала водотока на територији Пчињског округа. С обзиром да неконтролисана експлоатација песка и шљунка може врло неповољно утицати на корито и обале, тако и на сам водни режим Јужне Мораве, динамика и обим постојећег и будућег багеровања је детаљно обрађивана.

На територији Владичин Хан, на реци Јужној Морави постоје две водомерне станице на којима хидрометеоролошка служба РХМЗ врши осматрања и периодична мерења протицаја воде и наноса: Владичин Хан 180, ( 185+540), Врањски Прибој на км 196+010(201+343).

За хидролошку анализу користе се подаци у средњим дневним вредностима водостаја са поменута два мерна места, који се сваке године публикују у Хидролошком годишњаку Републичког Хидрометеоролошког завода Анализе су извршене за низ од 39 година у периоду од 1961 до1999 године. У овом периoду су консатнтоване значајне промене кривих протицаја на обе водомерне станице у 39-о годишњем периоду. Као меродавне су усвојене зависности Q-Х из најновијег периода. Сагледавањем карактера ових промена у кориту Јужне Мораве је евидентно да су криве протицаја у профилима на доле, што указује на чињеницу да су се протицајни профили продубили у анализираном периоду.

Према стању из 1961. године пуним коритом Јужне Мораве може да се реализује протицај Q=75м³/сек. Због продубљивања корита у периоду од 38 година, при истој коти нивоа кроз профил водомерних станица Владичин Хан 1999. године протиче Q=126 м³/сек.

Анализом режима протицаја унутар године утврђено је да се најмање воде јављају сваке године крајем лета и почетком јесени, односно дефинисан је маловодни период који траје од почетка јула до краја октобра месеца.

Јужна Морава спада у категорију алувијалних водотока код којих транспорт суспендованог наноса има доминантну улогу. Међутим вучени нанос има посебан значај за морфолошке процесе у овом водотоку, с обзиром да се сви значајни феномени у речном кориту (формирање спрудова, ерозија обала) обављају преко механизма вученог наноса је од већег интереса са становишта експлоатације.

На основу резултата прорачуна транспорта наноса дуж тока Јужне Мораве константовано је да сумарна линија транспорта наноса дуж водотока има стрмији, али релативно уједначен градијент на најузводнијем сектору водотока у односу на низводне деонице. Ово је потпуно логично, с обзиром да притоке Ј.Мораве са горњег тока уносе знатно више наноса од низводних притока. Иначе највећи скокови на сумарној линији транспорта се јављају на ушћима притока које као што је поменуто и уносе највише наноса у Јужну Мораву.

На сектору водотока дужине око 16,5 км. Низводно од ушћа Корбевачке реке, до ушћа Врле код Владичог Хана на км 180, вредност транспортног капацитета Јужне Мораве за вучени нанос се увећава за 29 000 м³/годишње, тако да у Владичином Хану (низводно од ушћа реке Врле) износи око 60 000 м³/год. Највећи унос вученог наноса реализује се преко притоке Врле реке -16 000 м³/год и Корбевачке реке -9 000 м³/год.

На основу промене талвега, консатнтовано је да се ерозија корита може сматрати доминантним трендом деформације на сектору водотока узводно од Грделичке клисуре, а на основу упоредних снимања попречних профила речног корита у дужем временском периоду указује на чињеницу да доминира тренд ерозије корита, нарочито у централном делу, где је 1993.године продубљење достигло 1,5 м. У периоду од 1976-1989 године консатнтовао је и сужење корита (померање леве обале) и оно није резултат морфолошког процеса, већ је резултат регулације овог потеза водотока.

На основу упоредних снимања контролних профила на позајмишту, из августа и са краја септембра 1999. године. Из датог се види да је експлоатација песка и шљунка извршена са спруда у кориту реке Јужне Мораве, да су разлике у површинама профила знатне и да се углавном није одступило од пројекта багеровања. Када су сумиране разлике које дефинишу повећање површина повећаних профила између два снимања, може се констатовати да се у периоду од свега два месеца, са овог локалитета дужине 250 м., од км 185+110(189+850) до км 185+360( 190+100) избагеровано око 8 700 м³ материјала. Свакако да је један део овога може приписати и ерозија, али је сигурно да је са позајмишта у врло кратком временском интервалу однета количина која износи око 15% годишње продукције наноса на сектору водотока од Владичиног Хана до Бујановца.

На основу свега изнетог, потврђена је чињеница да морфолошке промене на Јужној Морави нису само манифестација природних речних процеса, већ одржавају и вештачке интервенције у водотоку. С обзиром да је обим регулационих радова врло скроман на сектору водотока узводно од Грделичке клисуре, може се рећи да је експлоатација материјала из речног корита, у интеракцији са природним чиниоцима битан фактор који утиче на морфолошке процесе на анализираном потезу Ј. Мораве.

**СТАЊЕ РЕЧНИХ КОРИТА** **И** **ПРОЦЕНА МОГУЋЕ УГРОЖЕНОСТИ**

Према члану 6. и члану 55. Закона о водома (Сл. гласник РС, бр. 30/10, 93/12, 101/16, 95/18 и 95/18 - др. закон) као и Одлуке о утврђивању пописа воде І реда ( Сл.гласник, бр. 83/10) на територији општине Владичин Хан воде су сврстане у:

- **Воде І реда:**

1. река Јужна Mорава

2. река Врла

За воде І реда Оперативни план одбране од поплава доноси Министарство пољопривреде, шумарства и водопривреде.

За помоћника руководиоца на водном подручју „Морава“, за водну јединицу „Јужна Морава – Врање“, за сектор М.11 где припада река Јужна Морава и река Врла, које спадају у воде І реда, **за деоницу М.11.1., М.11.2.,** M.11.3, М.11.4., М.11.6., М.11.7. и М.11.8. одређен је **Бранко Кујунџић**, моб. 064/840-41-08, E-mail: [branko.kujundzic@srbijavode.rs](mailto:branko.kujundzic@srbijavode.rs), ВПЦ „Морава“, Ниш, тел. 018/425-81-85, факс 018/451-38-20, E-mail: vpcmorava@srbijavode.rs.

За одржавање и изградњу одбрамбених насипа и других водопривредних објеката, на водном подручју „Морава“, за водну јединицу „Јужна Морава – Врање“, за сектор М.11., за деоницу **М.11.1., М.11.2.,** M.11.3, М.11.4., М.11.6., М.11.7. и М.11.8. одређено је предузеће: „**CD HIS“, ДОО Ниш**, тел. 018/451-53-69, факс 018/451-55-36, E-mail: [cdhisdoo@gmail.com](mailto:cdhisdoo@gmail.com), директор: Драган Цветановић, тел. 063/406-580.

За секторског руководиоца одбране од поплава за водотокове І реда на деоници **М.11.1., М.11.2.,** M.11.3, М.11.4.,М.11.6., М.11.7. и М.11.8. одређена је Љерка Николић, моб. 063/435-630, а за заменика секторског руководиоца Милош Вучковић, моб. 062/271-462, радници „CD HIS“, ДОО Ниш.

**- Воде ІІ реда**:

1. Прибојске бујице

2. Јовачка река

3. Лепеничка река

4. Сувоморавска река

5. Репинска река

6. Река Калиманка

7. Караџина река

8. Летовишка река

9. Џепска река

10. Козничка река

11. Јастребачка река

12 Поток Топило

13. Поток Дулански

14. Шаварички поток

15. Декутинска река

16. Јелашничка река

17. Врбовска река

За воде ІІ реда Оперативни план одбране од поплава доноси јединица локалне самоуправе.

Овим оперативним планом одбране од поплава на територији општине Владичин Хан за 2025. годину обухваћена је река Јужна Морава као највећа и централна река на територији општине Владичин Хан, као и река Врла највећа десна притока реке Јужне Мораве (и ако припадају категорији І реда) и реке, односно водотоци који припадају категорији ІІ реда.

Подручје Општине Владичин Хан угрожено је од реке Јужне Мораве и њених сливова и то нарочито узводно од Владичиног Хана до границе са Општином Врање од њених левих притока: Прибојске бујице, Јовачка река, Лепеничка река, Калиманка, Летовишка и Караџина река, Репинска, Сувоморавска река, од десних притока: Врбовска, Јелашничка, Декутинска река, Врла река, Козничка и Џепска.

Опасност од поплава је у доњим деловима слива, а нарочито узводно од Владичиног Хана. Река Јужна Морава и њене притоке углавном плаве пољопривредно земљиште које је обрадиво у површини од око 400 ха, на више места је угрожен државни пут ІІ реда, Владичин Хан – Врање, железничка пруга Ниш – Скопље, нарочито у пресеку бујица као и сеоски и пољски путеви.

Угрожено је и подручје где се налази објекат за алтернативно водоснабдевање Владичиног Хана, „Црпна станица Сува Морава“, са припадајућим копаним и бушеним бунарима за водоснабдевање, где је корито реке Јужне Мораве нерегулисано. Приликом наиласка великих вода постоји могућност да исти буду поплављени, што би довело до прекида снабдевања водом становништва Владичиног Хана.

Индустријски објекти јужно од Владичиног Хана заштићени су од плављења доласком великих вода реке Jужне Мораве изградњом левообалног насипа у дужини од 1,8 км., па је на тај начин заштићена АД ФОПА Владичин Хан у стечају, SMELTING d.o.o Владичин Хан, DELIŠES HANI d.o.o, фабрика сокова**,** погон Нектара и фабрика „TEKLAS AUTOMOTIVE“, турска фабрика за производњу делова за аутомобиле, “KIRČI“ доо Владичин Хан, ГП „БАНКОВИЋ“, АД „БЕТОЊЕРКА“ Владичин Хан, „БЕЛАНОВА 2014“ д.о.о., „МИТЕКС“ д.о.о. Владичин Хан, фабрика обуће, „SITI EXSPRES“ d.o.o Владичин Хан и сабирни – експлоатациони резервоар Црпне станице Суве Мораве. Oва деоница, М.11.1., водно подручје „Морава“, водна јединица „Јужна Морава – Врање“, стављена је у програму редовног одржавања „Србијаводе“ (Оперативни план за одбрану од поплава за 2025. годину, „Сл гласник РС“, бр. 105/2024.).

У програму редовног одржавања „Србијаводе“ (Оперативни план за одбрану од поплава за 2025. годину, „Сл гласник РС“, бр. 105/2024.) стављена је осим деонице , М.11.1., водно подручје „Морава“, водна јединица „Јужна Морава – Врање“, Јужна Морава у Владичином Хану 1,8 км., леви насип уз Јужну Мораву код фабрике целулозе у Владичином Хану, 1,8 км. и деоница М.11.2., Врла код Владичиног Хана 1,92 км., десни и леви насип и реулисано корито реке Врле у Владичином Хану у дужини од 0,66 км и десни и леви насип и реулисано корито реке Врле у Прекодолцу у дужини од 0,30 км.

Код села Прибоја на левој страни изграђен је левообални насип у дужини од 1,0 км и деснообални насип код села Врбова у дужини од 1,0 км. који искључиво штите пољопривредно земљиште, а за којих нема урађена техничка документација, па због тога нису стављени у програму редовног одржавања „Србијаводе“.

Водотоци низводно од Владичиног Хана, како Јужна Морава тако и њене притоке, пролазе кроз узане просторе где није изражено плављење, али је изражено одношење и рушење обала и ерозија терена у доњем току водотока. Узводно и низводно од Владичиног Хана у речно корито реке Јужне Мораве биолошко стара стабла падају у водоток и мењају ток реке што се манифестује на одношење левих и десних обала.

Имајући у виду да у досадашњем периоду нису изграђени одбрамбени насипи на већини водотокова, а речна корита се не одржавају тако да обезбеђују несметан проток вода, то је и присутна опасност од њиховог изливања и причињавање материјалне штете већих размера.

Заштита равничарског дела земљишта, земљишта дуж водотока и стамбених објеката, условљена је изградњом одбрамбених насипа на главном водотоку као и пратећих насипа и преграда на рекама које се уливају у реку Јужну Мораву.

**УРЕЂЕЊЕ ВОДОТОКОВА И ИЗВОЂЕЊЕ ДРУГИХ РАДОВА И МЕРА**

**НА ВОДОТОЦОМА І И ІІ РЕДА**

Имајући у виду да на скоро свим водотоцимана подручју општине Владичин Хан, било да припадају водама І или ІІ реда, нису регулисана речна корита нити су изграђени одбрамбени насипи у средњим или доњим токовима водотока која пролазе кроз насељена места, у циљу спречавања изливање воде из речних корита, плављења и наношења штете становништву, због чега је неопходно предузети следеће краткорочне, дугорочне и превентивне мере.

**Воде І реда:**

1. река Јужна Mорава

2. река Врла

**1. Река Јужна Морава,** највећа река на подручју општине Владичин Хан, која припада категорији вода I реда, потребно је да се изврше следећи радови:

* Отпочети са изградњом регулације реке Јужне Мораве у дужини око 1,00 км, до ушћа Репинске реке у Јужну Мораву, према постојећем пројекту : Главни пројекат регулације реке Јужне Мораве од тунела у Владичином Хану до ушћа Лепеничке реке. Пројектом је предвиђена регулација реке Јужне Мораве и нерегулисаних притока у дужини од 7,784 км. Урађен је Главни пројекат, са ревизијом и свим потребним сагласностима.

Вредност извођења радова према урађеној техничкој документацији за 7,784 км је: 434.067.060,00 динара.

* Уређење, исправљање тока реке и враћање у старо корито, и то у:

КО Балиновце, махала „Шелинце“, на стационажи КМ 173+600 до КМ 174+000

* Уређење, исправљање тока реке и враћање у старо корито, и то у:

КО Полом, потес „Морава“, на стационажи КМ 179+600 до КМ 180+100.

* Редовно одржавање: наставити са чишћењем корита реке – као стална мера (нарочито на критичним местима) од бујичног наноса, шибља, стабала и др. и то првенствено лева и десна обала реке Јужне Мораве од Нектара до ушћа Јастребачке реке у Јужну Мораву, као и редовно чишћење и одржавање угроженог подручја где се налази објекат за алтернативно водоснабдевање Владичиног Хана и припадајућих насеља „Црпна станица Сува Морава“, са припадајућим копаним и бушеним бунарима за водоснабдевање. Оваквим чишћењем омогућило би се да евентуални бујични, односно поплавни талас што пре прође коритом реке.

**2. Река Врла**, је највећа десна притока реке Јужне Мораве у којој се улива у самом Владичином Хану, која припада категорији вода I реда. У административном погледу захвата делове општине Сурдулица и општине Владичин Хан. Регулација реке Врле кроз Владичин Хан је рађена у две фазе. Прва фаза је рађена у периоду изградње аутопута у доњем току Врле у дужини од 186 м. Друга фаза је рађена по Пројекту из 1975. године. Пројектом је предвиђена регулација као наставак већ изграђеног дуплог протицајног профила дужине 658 м. Приликом изградње аутопута Е 75 Београд–Ниш–граница са Републиком Македонијом, деоница „Царичина Долина-Владичин Хан“, у зони новоизграђених мостова на реци Врли урађена је и регулација десне и леве обале у КО Владичин Хан у дужини од 0,66 км и у КО Прекодолце у дужини од 0,30 км.

На реци Врли потребно је да се изврше следећи радови:

* Санација постојеће регулације од шпирона код Љотића према Прекодолцу у дужини од око 500м.
* Као дугорочна мера, неопходно је по фазама отпочети са регулацијом корита реке Врле кроз насељена места Прекодолце и Житорађе, које није регулисано, до границе са територијом општине Сурдулице, након израде техничке документације и обезбеђивање инвестиција.
* Редовно одржавање: чишпћење корита реке – као стална мера (нарочито на критичним местима) од бујичног наноса, шибља, стабала и др. и то првенствено лева и десна обала реке Врле од Шпирона у насељу Дуге њиве па до границе са територијом општине Сурдулице, до Житорађа. (Угрожено подручје с. Прекодолце, с. Житорађе и Владичин Хан).

- Дужина деонице, регулисани део кроз В. Хан –840 м

- Дужина деонице за изградњу регулације: 4.630 м ( нерегулисани део кроз В. Хан –430 м, кроз КО Прекодолце – 1.200 м и кроз КО Житорађе 3.000 м).

- Деоница за санацију регулисаног дела корита у КО Владичин Хан: испод надвожњака на државном путу II А реда број 258 је површине: 250-300 м2.

- Дужина деонице за редовно одржавање (регулисаног и нерегулисаног дела корита): 5.470 м.

Општина Владичин Хан је у могућности да на реци Јужној Морави и на реци Врли, као водотоцима I реда, који су у Вашој надлежности, изводи радове само на редовном одржавању, чишћењу и уређењу корита првенствено ради заштите становништва, инфраструктуре и пољопривредног земљишта, а радове на изградњи регулације, исправљању тока реке и враћање у старо корито као и санацију оштећених регулисаних делова корита, регулација реке Врле кроз насељена места, првенствено ради заштите становништва, инфраструктуре и пољопривредног земљишта, требало би да буду предложени и сврстани у План пословања „Србијаводе“Београд.

**Воде ІІ реда**:

**1. Прибојске бујице** су лева притока реке Јужне Мораве у коју се уливају у атару села Прибој Врањски, на пола пута између Влад. Хан- Врање, а пре улива у реципијент пресеца стари пут Влад. Хан- Врање и пругу Београд- Ниш- Скопље. Прибојске бујице су заједнички назив за Островски, Тврдински и Љештарски поток. Вода из Љештарског потока је пребачена у Тврдински поток, а у близини државног пута II реда је урађена кинета која је у могућности да прими велике воде сва три потока. Дужина кинете износи 824,28 м. Правац пружања је приближно паралелан са трасом пута и железничком пругом Београд – Ниш – Скопље. Пошто у горњим токовима поменутих токова нема оштећења нити наноса, са појмом Прибојске бујице подразумева се њихова заједничка кинета. Потребно је да се изврше следећи радови:

- Редовно одржавање: чишћење кинете, односно регулисаног дела Прибојске бујице у дужини од 825 м.

**Угрожено**: општински пут, пруга Београд – Ниш – Скопље и пољопривредно земљиште

- Дужина деонице за редовно одржавање: 825 м (чишћење кинете, односно регулисаног дела Прибојске бујице).

**2. Јовачка река** је лева притока Јужне Мораве у коју се улива код села Стубла, а пре улива у реципијент пресеца државни пут II реда и пругу Београд – Ниш – Скопље. Сливно подручје обухвата атаре села Стубал, Јовац, Белановце и Белишево. Потребно је да се изврше следећи радови:

- Редовно одржавање: чишћење корита Јовачке реке, кроз с. Стубал, на регулисаном делу низводно од државног пута II реда до железничког моста, као и нерегулисаног дела водотока до улива у реку Ј. Мораву.

**Угрожено**: становништво, општински пут, пруга Београд – Ниш – Скопље и пољопривредно земљиште.

- Дужина деонице за редовно одржавање: 1.000 м (низводно од државног пута II реда до железничког моста до улива у реку Ј. Мораву – 900 м регулисано корито и 100 м нерегулисано корито. ).

**3. Лепеничка река** је лева притока Јужне Мораве, у коју се улива у атару села Лепеница, а пре улива у реципијент пресеца државни пут II реда и пругу Београд – Ниш – Скопље. Потребно је да се изврше следећи радови:

- Редовно одржавање: чишћење корита Лепеничке реке кроз насељено место Лепеница, као и свих друмских и железних пропуста од бујичног наноса, шибља, стабала и др. Као стална мера. (Угрожена црпна станица „Лепеница“),

- На Лепеничкој реци потребно је урадити санацију речног корита изградњом појаса узводно и појаса низводно на профилу моста на старом путу Влад. Хан – Врање. Изградњом појасева око моста у селу Лепеница заштитио би се мост и осигурао би се магистрални цевовод Сува Морава – Лепеница који пролази преко корита Лепеничке реке.

**Угрожено**: државни пут II Б реда број 441, пруга Београд – Ниш – Скопље , магистрални цевовод и пољопривредно земљиште.

- Дужина деонице за редовно одржавање: 840 м ( у зони моста, преко државног пута II реда и даље узводно око 300 м ).

**4. Сувоморавска река** је лева притока Јужне Мораве, а пре улива у реципијент пресеца државни пут II реда и пругу Београд- Ниш- Скопље. Потребно је да се изврше следећи радови:

- Редовно одржавање: чишћење корита Сувоморавске реке од отпадног материјала, растиња, као и од бујичног наноса, шибља, стабала и др. као стална мера.

**Угрожено**: становништво ( 30 објекта), државни пут II Б реда број 441, пруга Београд – Ниш – Скопље и пољопривредно земљиште.

- Дужина деонице за редовно одржавање: 1.000 м ( од пруге узводно до изнад задњих кућа – до изнад последњег шпирона ).

**5. Репинска река** је лева притока Јужне Мораве, а пре улива у реципијент пресеца државни пут II реда и пругу Београд – Ниш – Скопље. Потребно је да се изврше следећи радови:

- Редовно одржавање: чишћење корита Сувоморавске реке од отпадног материјала, растиња, као и од бујичног наноса, шибља, стабала и др. као стална мера.

**Угрожено**: становништво ( 33 кућа), државни пут II Б реда број 441, пруга Београд – Ниш – Скопље, пољопривредно земљиште и ново игралиште..

- Дужина деонице за редовно одржавање: 750 м ( око 350 м – регулисано корито - од пруге узводно до игралишта и око 400 м нерегулисано низводно – од пруге до улива у реку Јужну Мораву).

**6. Река Калиманка је** лева притока Јужне Мораве, а пре улива у реципијент пресеца државни пут II реда и пругу Београд – Ниш – Скопље. Потребно је да се изврше следећи радови:

- Редовно одржавање: чишћење леве и десне обале реке Калиманке од наноса, шибља, стабала и др. као стална мера, од ушћа у Јужну Мораву до спајања Горњо Јабуковске и Доње Јабуковске реке.

**Угрожено**: становништво, општински пут, пруга Београд – Ниш – Скопље и пољопривредно земљиште.

- Дужина деонице за редовно одржавање: око 700 м ( узводно од ушћа у реку Јужну Мораву кроз урбани део општине).

**7**. **Јастребачка река:** је лева притока Јужне Мораве, а пре улива у реципијент пресеца државни пут II реда и пругу Београд – Ниш – Скопље. Нерегулисано корито. Потребно је да се изврше следећи радови:

- Редовно одржавање: чишћење нерегулусаног корита Јастребачке реке и пропуста од отпадног материјала, као и од бујичног наноса, шибља, стабала и др. као стална мера,

**Угрожено**: општински пут, пруга Београд – Ниш – Скопље и пољопривредно земљиште.

- Дужина деонице за редовно одржавање: 160 м ( од улива у реку Ј.Мораву узводно до изнад пропуста за државни пут II реда ).

**8. Караџина** **река** је лева притока Јужне Мораве, а пре улива у реципијент пресеца државни пут II реда и пругу Београд – Ниш – Скопље. Потребно је да се изврше следећи радови:

- Редовно одржавање: чишћење корита Караџине реке и пропуста од отпадног материјала, као и од бујичног наноса, шибља, стабала и др. Као стална мера, како регулисаног тако и нерегулисаног дела корита, до новог моста.

- На нерегулисаном делу Караџине реке, у дужини од око 150 метара од постојеће регулације до новог моста као дугорочна мера, неопходно је отпочети са изградњом регулације, након израде техничке документације.

**Угрожено**: становништво ( 12 објекта), општински пут, пруга Београд – Ниш – Скопље и пољопривредно земљиште.

- Дужина деонице за редовно одржавање: 245 м ( од улива у реку Ј.Мораву узводно до задњих кућа – до новог моста)..

**- Изградња регулације**: деоница дужине око 150 м, од постојеће регулације узводно до новог моста, задњих кућа.

**9. Летовишка река** је лева притока Јужне Мораве, а пре улива у реципијент пресеца стари пут Влад. Хан- Врање и пругу Београд- Ниш- Скопље. Потребно је да се изврше следећи радови:

- Редовно одржавање: чишћење корита Летовишке реке и пропуста од отпадног материјала, као и од бујичног наноса, шибља, стабала и др. као стална мера.

**Угрожено**: становништво ( 10 објекта), општински пут, пруга Београд – Ниш – Скопље и пољопривредно земљиште.

-Дужина деонице за редовно одржавање: 320 м ( од улива у реку Ј.Мораву узводно до задњих кућа – регулисаног и нерегулисаног дела).

**10. Џепска река** је десна притока Јужне Мораве, а пре улива у реципијент пресеца државни пут II реда и пругу Београд – Ниш – Скопље. Потребно је да се изврше следећи радови:

- Редовно одржавање: чишћење корита Џепске реке и пропуста од отпадног материјала, као и од бујичног наноса, шибља, стабала и др. као стална мера.

**Угрожено**: становништво (15 објекта), општински пут, пруга Београд – Ниш – Скопље, локални пут Џеп – Мањак, ОШ Радомир Путник, продавница, млин и пољопривредно земљиште.

- Дужина деонице за редовно одржавање: 285 м ( од улива у реку Ј.Мораву узводно до шпирона изнад школе).

**11. Козничка река** је десна притока Јужне Мораве. Потребно је да се изврше следећи радови:

- Редовно одржавање: чишћење корита Козничке реке и пропуста од отпадног материјала, као и од бујичног наноса, шибља, стабала и др. као стална мера.

**Угрожено**: становништво ( 3 објекта ), пруга Београд – Ниш – Скопље, локални пут и пољопривредно земљиште

- Дужина деонице за редовно одржавање: 243 м ( од улива у реку Ј.Мораву узводно до око 110 м изнад железничког моста)..

**12**. **Јелашничка, Декутинска и Врбовска река** су десне притоке Јужне Мораве. Потребно је да се изврше следећи радови:

- Редовно одржавање: чишћење корита Јелашничке, Декутинске и Врбовске река и пропуста од отпадног материјала, као и од бујичног наноса, шибља, стабала и др. као стална мера. **Угрожено**: становништво, пољопривредно земљиште.

-Отпочети са израдом техничке документације ради изградње регулације на Јелашничкој, Декутинској и Врбовској реци, као дугорочној мери.

Приликом изградње аутопута Е 75 Београд–Ниш–граница са Републиком Македонијом, деоница „Доњи Нерадовац - Владичин Хан“, изведени су радови од стране КОРИДОРИ СРБИЈЕ на регулацији водотока у зони осигурања мостова и то на Врбовској, Јелашничкој и Декутинској реци, као и на Шаваричком потоку, a изведени су и радови на регулацији реке Врле на петљи Владичин Хан, од постојеће регулације па навише према општини Сурдулица.

**13. Поток Топило** је лева притока Јужне Мораве. Потребно је да се изврше следећи радови:

- Редовно одржавање: чишћење корита и пропуста од отпадног материјала, као и од бујичног наноса, шибља, стабала и др. Као стална мера. Како у регулисаном тако и у нерегулисаном делу корита.

- Изградња регулације: на нерегулисаном делу потока Топило, у дужини од око 250 метара од постојеће регулације као дугорочна мера, неопходно је отпочети са изградњом регулације, након израде техничке документације.

**Угрожено**: становништво ( 20 објекта ), пруга Београд – Ниш – Скопље, локални пут и пољопривредно земљиште.

- Дужина деонице за редовно одржавање: око 450 м ( од улива у реку Ј.Мораву узводно до изнад задњих кућа).

- **Дужина деонице за изградњу регулацуије: око 250 м.**

**14. Поток Дулан** је лева притока Јужне Мораве. Потребно је да се изврше следећи радови:

- Редовно одржавање: чишћење корита и пропуста од отпадног материјала, као и од бујичног наноса, шибља, стабала и др. Као стална мера како у регулисаном тако и у нерегулисаном делу корита.

- Изградња регулације: на нерегулисаном делу потока Дулан, од постојеће регулације кроз насеље “Пољана“ до Репинско гробље као дугорочна мера, неопходно је отпочети са изградњом регулације, након израде техничке документације.

**Угрожено**: становништво - стамбени и помоћни објекти у Владичин Хану, државни пут II Б реда број 441.

- Дужина деонице за редовно одржавање: око 450 м ( од улива у реку Ј.Мораву узводно до изнад задњих кућа).

- Дужина деонице за изградњу регулације: око 250 м.

### Остали бројни водотокови – реке и потоци

**Поток у КО Гариње** ( код мотел Џеп) је десна притока Јужне Мораве, а пре улива у реципијент пресеца државни пут II реда и пругу Београд – Ниш – Скопље. Потребно је да се изврше следећи радови:

- Редовно одржавање: чишћење корита потока и пропуста од отпадног материјала, као и од бујичног наноса, шибља, стабала и др. Као стална мера.

**Угрожено**: становништво (5 кућа), општински пут, пруга Београд – Ниш – Скопље, продавница, и пољопривредно земљиште.

- Дужина деонице за редовно одржавање: 160 м ( од улива у реку Ј.Мораву узводно до постојећег аутопута).

**Поток у КО Џеп** ( код трафо станице – трафо станица је у КО Гариње, а поток у КО Џеп – поток је на граници КО Гариње и КО Џеп) је десна притока Јужне Мораве, а пре улива у реципијент пресеца државни пут II реда и пругу Београд – Ниш – Скопље. Потребно је да се изврше следећи радови:

- Редовно одржавање: чишћење корита потока и пропуста од отпадног материјала, као и од бујичног наноса, шибља, стабала и др. Као стална мера.

**Угрожено**: становништво (20 кућа), општински пут, пруга Београд – Ниш – Скопље и пољопривредно земљиште.

- Дужина деонице за редовно одржавање: 250 м ( од улива у реку Ј.Мораву узводно до постојећег аутопута).

**Гарвански поток** који се налази на делу између Стубла и Прибоја, је десна притока Јужне Мораве, нема своје корито, поред државног је пута II реда, а изнад железничке пруге Ниш – Скопље, те приликом наиласка великих вода плави пољопривредно земљиште, државни пут II реда, подруме, бунаре, и дворишта околних кућа.

За решавање овог дугогодишњег проблема, израда корита Гарванског потока, потребна је израда техничке документације и решење имовинских односа.

**Угрожено**: становништво (око 30 кућа), општински пут, пруга Београд – Ниш – Скопље и пољопривредно земљиште.

- Дужина деонице за израду корита је око: 650 м ( од железничке пруге узводно до државног пута II реда, до задњих кућа – првенствено ради заштите становништва – објекта и инфраструктуре).

**Шаварички поток** ( КО Полом) је десна притока Јужне Мораве, нерегулисано корито, а пре улива у реципијент пресеца махалски и локални пут. Потребно је да се изврше следећи радови:

- Редовно одржавање: чишћење корита потока и пропуста од отпадног материјала, као и од бујичног наноса, шибља, стабала и др. као стална мера.

**Угрожено**: становништво (31 кућа), махалски и локални пут и пољопривредно земљиште.

- Дужина деонице за редовно одржавање: 1.075 м ( од локалног пута узводно до задњих кућа поред потока у махали „Шаварика“).

### Остали бројни водотокови – реке и потоци

Остале реке, потоци и поточићи у планинском подручју општине и други мањи водотоци који се уливају у ове реке и потоке нису обухваћени овим планом јер је угрожавање пољопривредног земљишта, насеља и објеката незнатно с обзиром да су њихова корита дубоко усечена и да имају релативно мања сливна подручја а која припадају територији општине Владичин Хан.

У циљу свеобухватне заштите подручја општине и повећање степена сигурности одбране од поплава у првом реду насеља, објеката и пољопривредног земљишта потребно је да се израдe идејни и главни пројекати уређења и регулације, како за реку Јужну Мораву и Врлу као воде I реда тако и за воде II реда.

На водотоцима II реда, осим радова на редовном одржавању, које општина Владичин Хан редовно спроводи, потребно је извести радове на изградњи регулације: **Караџине реке (** деонице дужине око 150 м, од постојеће регулације узводно до новог моста, задњих кућа), **потока Топило** (деонице дужине око 250 м , од постојеће регулације узводно до задњих кућа), **потока Дулан** деонице дужине око 250 м, од постојеће регулације узводно до Репинског гробља) и **Гарвански поток** (изградња корита у дужини од 640 м), а све у циљу заштите становништва, објекта и инфраструктуре од поплава.

У изградњи регулације на напред наведеним водотоцима II реда, општина Владичин Хан је у могућности да учествује на тај начин што би урадила техничку - пројектну документацију.

**РАДОВИ НА ЗАШТИТИ ОД ЕРОЗИЈЕ**

Радови на заштити од ерозија у сливним подручјима бујичних река на територији општине Владичин Хан нису планирани од носиоца превентивних мера.

Програмом пошумљавања који реализује ЈП „Србијашуме“ – Шумско газдинство Врање, на индиректни начин планирана је заштита од ерозије, собзиром да је пошумљавање планирано са основним циљем ревитализације шумских површина на подручјима која су била захваћена пожаром и подручја захваћена чистом сечом.

Антиерозивни радови обухватиће техничке радове у сливу и у кориту главног тока и притока (израда попречних објеката – преграда за задржавање наноса, прагова и фиксационих појасева, као и израда ретензионих објеката у сливу ( терасице, рустикални зидићи и плетери). Обухватиће и биолошке мере (пошумљавањеи мелиорацију шума и пашњака).

## КРИТЕРИЈУМИ ЗА ПРОГЛАШEЊЕ И УКИДАЊЕ ОДБРАНЕ ОД ПОПЛАВА

Одбрана од поплава услед наиласка великих вода на територији општине Владичин Хан на водотоковима І и II реда организује се и спроводи у зависности од степена опасности, према следећим фазама: редовна и ванредна одбрана од поплава (Општи План за одбрану од поплава (,,Службени гласник РС“, бр. 18/2019 )).

**На водама І** **реда** **редовна** одбрана од поплава од спољних водапроглашава се на речној деоници када водостај на меродавној водомерној станици или другом мерном месту достигне ниво редовне одбране утврђен у критеријумума за увођење мера одбране од поплава из републичког оперативног плана, а очекује се даљи пораст водостаја или када су заштитни водни објекти угрожени услед дуготрајно високих водостаја.

**На водама І реда** **ванредна** одбрана од поплава од спољних водапроглашава се на речној деоници када водостај на меродавној водомерној станици или другом мерном месту достигне ниво ванредне одбране утврђен у критеријумума за увођење мера одбране од поплаве из републичког оперативног плана, а очекује се даљи пораст водостаја или када су заштитни водни објекти угрожени услед дуготрајно високих водостаја.

**Ванредна одбрана од поплава** се проглаава и изван угрожених подручја која нису штићена , у циљу заштите људских живота, материјалних добара и инфраструктуре, услед неповољних хидролошких и метеоролошких услова.

Одбрану од поплава од спољних вода и нагомилавање леда **на водама I реда по фазама проглашава и укида наредбом руководилац на водном подручју**, на предлог секторског руководиоца, а у складу са условима и критеријумима утврђеним републичким оперативним планом.

Према Републичком оперативном плану за одбрану од поплаве за 2025. годину („Службени гласник РС“, бр. 105/2024 ), за Водно подручје ,,Морава“, Водна јединица ,,Јужна Морава – Врање“, за заштиту од поплава за воде I реда – Јужна Морава, Власина, Лужница, Врла, Бањска река, Моравица, Биначка Морава, Пчиња и Драговиштица, у дужини од 75,07 км, критеријуми и услови за проглашење одбране од поплаве су:

1. **За деоницу М.11.1., река Јужна Морава у Владичином Хану 1,80 км**, заштитни водни објекти на којима се спроводе мере одбране од поплава је леви насип уз Јужну Мораву код фабрике целулозе у Владичином Хану, 1,80 км.: за редовну одбрану од поплава када је водостај 230 цм. на коти 324.21, а за ванредну одбрану од поплава када је водостај 320 цм. на коти 325.11, меродавна водомерна станица у Врањски Прибој, штићено поплавно подручје је „фабрика целулозе“, регулисано подручје у дужини од 1,80 км., општина Владичин Хан.

2. **За деоницу М.11.2., река Врла код Владичиног Хана 1,92 км**, заштитни водни објекти на којима се спроводе мере одбране од поплава су:

- Леви насип и регулисано корито Врле у Владичином Хану, 0,66 км. („Владичин Хан 1“, регулисано подручје у дужини од 0,66 км., општина Владичин Хан);

- Десни насип и регулисано корито Врле у Владичином Хану, 0,66 км. („Владичин Хан 2“, регулисано подручје у дужини од 0,66 км., општина Владичин Хан);

- Леви насип и регулисано корито Врле у Прекодолцу, 0,30 км. („Прекодолце 1“, регулисано подручје у дужини од 0,30 км., општина Владичин Хан) и

- Десни насип и регулисано корито Врле у Прекодолцу, 0,30 км. („Прекодолце 2“, регулисано подручје у дужини од 0,30 км., општина Владичин Хан),

за редовну одбрану од поплава када је ниво водостаја у ножици насипа, а за ванредну одбрану од поплава када је ниво водостаја на 1,00 м испод круне насипа уз даљи пораст.

Меродавна водомерна станица у Владичином Хану, на старом железном мосту, критеријуми за увођења мера одбране од поплаве су: за редовну одбрану од поплава када је водостај 230 цм. на коти 321.91, а за ванредну одбрану од поплава када је водостај 320 цм. на коти 321.58.

Када водостај на меродавној водомерној станици или другом мерном месту достигне критични водостај (водостај за који је заштитни систем димензионисан и изграђен) или критичну (најнижу) коту заштитног система који су утврђени за увођење мера одбране од поплава из републичког оперативног плана одбране од поплава, а постоји опасност да најављена хидролошка ситуација знатно превазиђе услове ванредне одбране од поплава, тј. очекује се даљи пораст водостаја постоји потреба проглашења ванредне ситуације услед поплава, односно уколико стање заштитних водних објеката и људски и материјални потенцијал нису довољни за ефикасну одбрану од поплава, главни руководилац је у обавези да о потреби проглашења ванредне ситуације услед поплава обавести надлежни орган у складу са законом којим се уређују ванредне ситуације.

На водама **II реда редовна, односно ванредна одбрана од поплава** проглашава се на деоницама на којима постоје изграђени заштитни водни објекти, тј. на деоницама на којима се спроводи одбрана од поплава, по испуњењу утврђених критеријума за проглашење редовне, односне ванредне одбране од поплава из локалног оперативног плана.

На водама **II реда** на којима не постоје изграђени заштитни водни објекти стање приправности се проглашава по испуњењу утврђених критеријума за проглашење стања приправности из локалног оперативног плана.

Критеријуми за проглашавање одбране од поплава на водама І реда, одређени су Републичким оперативним планом за одбрану од поплаве за 2025. годину („Службени гласник РС“, бр. 105/2024 ), за Водно подручје ,,Морава“, на следећи начин:

1. На реци Јужна Морава
   * Редовна одбрана од поплава на реци Јужна Морава као вода І реда проглашава се када када је водостај 230 цм. на коти 324.21.
   * Ванредна одбрана од поплаве на Јужна Морава проглашава се када јеводостај 320 цм. на коти 325.11.

(меродавна водомерна станица у Врањски Прибој, одређена Републичким оперативним планом за одбрану од поплаве за 2024. годину („Службени гласник РС“, бр. 105/2024)**,** Водно подручје ,,Морава“, Водна јединица „Јужна Морава – Врање“, систем за заштиту од поплава – Јужна Морава, Власина, Лужница, Врла, Бањска река, Моравица, Биначка Морава,Пчиња и Драговиштица у дужини од 75,07 км, деоница М.11.1., река Јужна Морава у Владичином Хану 1,80 км.

1. На реци Врли
   * Редовна одбрана од поплава на реци Врли код Владичиног Хана 1,92 км, као вода І реда, проглашава се када када је ниво водостаја у ножици насипа
   * Ванредна одбрана од поплаве на реци Врли код Владичиног Хана 1,92 км, као вода І реда, проглашава се када јениво водостаја на 1,00 м испод круне насипа уз даљи пораст.

Као мерна места овим планом одрећени су главни бетонски мост у селу Прекодолцу и селу Житорађу, као и мост на реци Врли у Владичином Хану.

Критеријуми за проглашавање одбране од поплава на територији Општине Владичин Хан на водама ІІ реда одређени су овим планом на следећи начин:

1. На Калиманској реци
   * Редовна одбрана од поплава на реци Калиманка као вода ІІ реда проглашава се када ниво воде достигне висину минора на регулисаном делу корита, на протицајном профилу код главног бетонског моста на улици Светосавској, у ужем центру Владичиног Хана, које ће бити овим планом одређено као мерно место.
   * Ванредна одбрана од поплаве на Калиманској реци проглашава се када ниво воде у кориту достигне 1,20 м. испод круне обале, односно испод круне мајора.
2. На Репинској реци
   * Редовна одбрана од поплава на Репинској реци као вода ІІ реда проглашава се када ниво воде у кориту реке достигне висину 1,00 м, на протицајном профилу код главног бетонског моста преко државног пута ІІ реда, стари пут Владичин Хан – Врање, у селу Репинцу, које ће бити овим планом одређено као мерно место.
   * Ванредна одбрана од поплаве на Репинској реци проглашава се када ниво воде у кориту реке достигне 1,00 м. испод круне обале.
3. На Сувоморавској реци
   * Редовна одбрана од поплава на Сувоморавској реци као вода ІІ реда проглашава се када ниво воде у кориту реке достигне висину 1,00 м, на протицајном профилу код главног бетонског моста преко државног пута ІІ реда, у селу Сува Морава, стари пут Владичин Хан – Врање, у селу Сува Морава, које ће бити овим планом одређено као мерно место.
   * Ванредна одбрана од поплаве на Сувоморавској реци проглашава се када ниво воде у кориту реке на наведеном мерном месту достигне висину 1,00 м. испод круне обале.
4. На Јовачкој реци кроз село Стубал
   * Редовна одбрана од поплава на Јовачкој реци кроз село Стубал као вода ІІ реда проглашава се када ниво воде у кориту реке достигне висину 1,00 м, на протицајном профилу код главног бетонског моста преко државног пута ІІ реда, стари пут Владичин Хан – Врање, у селу Стубал, које ће бити овим планом одређено као мерно место.
   * Ванредна одбрана од поплаве на Јовачкој реци кроз село Стубал проглашава се када ниво воде у кориту реке на наведеном мерном месту достигне висину 1,00 м. Испод круне обале.
5. На Караџиној реци
   * Редовна одбрана од поплава на Караџиној реци као вода ІІ реда проглашава се када ниво воде у кориту реке достигне висину 1,00 м, на протицајном профилу код главног бетонског моста преко државног пута ІІ реда, стари пут Владичин Хан – Врање, које ће бити овим планом одређено као мерно место.
   * Ванредна одбрана од поплаве на Караџиној реци проглашава се када ниво воде у кориту реке на наведеном мерном месту достигне висину 1,00 м. испод круне обале.
6. На Летовишкој реци
   * Редовна одбрана од поплава на Летовишкој реци као вода ІІ реда проглашава се када ниво воде у кориту реке достигне висину 1,00 м, на протицајном профилу код главног бетонског моста преко државног пута ІІ реда, стари пут Владичин Хан – Врање, које ће бити овим планом одређено као мерно место.
   * Ванредна одбрана од поплаве на Летовишкој реци проглашава се када ниво воде у кориту реке на наведеном мерном месту достигне висину 1,00 м. испод круне обале.
7. На Џепској реци
   * Редовна одбрана од поплава на Џепској реци као вода ІІ реда проглашава се када ниво воде у кориту реке достигне висину 1,00 м, на протицајном профилу код главног бетонског моста преко државног пута ІІ реда, стари пут Владичин Хан – Врање, које ће бити овим планом одређено као мерно место.
   * Ванредна одбрана од поплаве на Џепској реци проглашава се када ниво воде у кориту реке на наведеном мерном месту достигне висину 1,30 м. испод круне обале.
8. На Козничкој реци
   * Редовна одбрана од поплава на Козничкој реци као вода ІІ реда проглашава се када ниво воде у кориту реке достигне висину 1,00 м, на протицајном профилу код главног бетонског моста преко државног пута ІІ реда, стари пут Владичин Хан – Врање, које ће бити овим планом одређено као мерно место.
   * Ванредна одбрана од поплаве на Џепској реци проглашава се када ниво воде у кориту реке на наведеном мерном месту достигне висину 1,20 м. испод круне обале.
9. На Врбовској реци
   * Редовна одбрана од поплава на Врбовској реци као вода ІІ реда проглашава се када ниво воде у кориту реке достигне висину 1,00 м, на протицајном профилу код главног бетонског у селу Врбову, које ће бити овим планом одређено као мерно место.
   * Ванредна одбрана од поплаве на Врбовској реци проглашава се када ниво воде у кориту реке на наведеном мерном месту достигне висину 1,20 м. испод круне обале.

Редовну, односно ванредну одбрану од поплава на водама II реда на којима се спроводи одбрана од поплава, проглашава и укида председник општине Владичин Хан.

О потреби проглашења ванредне ситуације услед поплава на водама II реда на територији општине Владичин Хан председник општине Владичин Хан обавештава надлежни орган , у складу са прописима којима се уређују ванредне ситуације.

**РУКОВОЂЕЊЕ ОДБРАНОМ ОД ПОПЛАВА**

Одбрану од поплава на територији општине Владичин Хан организује и спроводи Општински Штаб за ванредне ситуације Владичин Хан, уз ангжовање предузећа којима је поверено одржавање заштита од поплава и непосредно вршење послова и задатака одбране од поплава као и предузећа која су у склопу редовних делатности опремљена и оспособљена за заштиту и спасавање на територији општине Владичин Хан, у складу са општим планом, републичким оперативним планом, овим планом и прописима којима се уређује заштита и спасавање и ванредне ситуације.

Одбарном од поплава руководи Командант Општинског Штаба за ванредне ситуације, који је истовремено и председник општине. Командант Општинског Штаба има свог заменика који је овим оперативним планом уједно и Главни руководилац одбране од поплава, који је истовремено и заменик председника општине, затим начелника штаба, чланове општинског Штаба, руководиоце одбране од поплава са сливних подручја и поверенике МЗ .

Одбрана од поплава организује се и врши у зависности од степена опасности, а према следећим фазама:

- припрема за одбрану,

- редовна одбрана, и

- ванредна одбрана.

Одговарајућа фаза спроводи се у складу са Републичким општим планом одбране од поплава („Службени гласник РС“, бр. 18/2019 ), и Републичким оперативним планом одбране од поплава за текућу годину („Службени гласник РС“, бр. 105/2024 ).

Председници месних заједница и шефови месних канцеларија дужни су да пруже сву потребну помоћ руководиоцима одбране од поплава у виду обавештавања надлежних органа и грађана, као и организовања људства за пружање помоћи на угроженом подручју, обавештавање надлежних органа и становништва у циљу ефикасне заштите материјалних добара и сами се укључе у активностима одбране и заштите од поплаве.

Републичким оперативним планом за одбрану од поплаве за 2025. годину („Службени гласник РС“, бр. 105/2024), испред правног лица надлежног за организовање и спровођење одбране од поплава на територији Републике Србије, Министарства пољопривреде, шумарства и водопривреде, Републичка дирекција за воде, Булевар уметности број 2а, Нови Београд, тел. 011/201-33-60, WEB sajt: [www.rdvode.gov.rs](http://www.rdvode.gov.rs) , одређени су:

- **главни координатор одбране од поплава**:

Маја Грбић, моб. 064/802-13-64, E-mail: [maja.grbic@minpolj.gov.rs](mailto:maja.grbic@minpolj.gov.rs%20)  и

- **помоћници**:

Мерита Борота, тел. 011/201-33-49, E-mail: [merita.borota@minpolj.gov.rs.](mailto:merita.borota@minpolj.gov.rs.%20)

Мирјана Милошевић, тел. 011/311-71-79 E-mail: [mirjana.milosevic@minpolj.gov.rs](mailto:mirjana.milosevic@minpolj.gov.rs%20)

Истим планом, за водно подручје „Морава“, испред ЈВП „ Србијаводе“, Булевар уметности 2A, Београд, тел. 011/311-94-00, 311-94-02, 201-33-82, E-mail: [odbrana@srbijavode.rs](mailto:odbrana@srbijavode.rs), WEB sajt: [www.srbijavode](http://www.srbijavode).com. (правно лице надлежно за организовање и спровђење одбране од поплава на територији Републике Србије) одређени су:

- **главни руководилац одбране од поплава**:

Горан Пузовић, моб. 064/840-40-07, E-mail: [goran.puzovic@srbijavode.rs](mailto:goran.puzovic@srbijavode.rs) ,

- **заменик руководиоца** – **за спољне воде и нагомилавања леда**:

Александар Николић, моб. 064/840-42-00, E-mail: [aleksandar.nikolic@srbijavode.rs](mailto:aleksandar.nikolic@srbijavode.rs), и

- **заменик руководиоца – за унутрашње воде**:

Милош Радовановић, моб. 064/840-40-71, E-mail: [milos.radovanovic@srbijavode.rs](mailto:milos.radovanovic@srbijavode.rs).

Републичким оперативним планом за одбрану од поплаве за 2025. годину („Службени гласник РС“, бр. 105/2024 ) испред правног лица ЈВП „Србијаводе“ ВПЦ „Морава“ Ниш, Трг краља Александра број 2, Ниш ( тел. 018/425-81-85, факс 018/451-38-20, E-mail: [vpcmorava@srbijavode.rs](mailto:vpcmorava@srbijavode.rs) ) за водно подручје „Морава“, одређени су:

* **руководилац одбране од поплава**:

Бранко Кујунџић, моб. 064/840-41-08, E-mail: [branko.kujundzic@srbijavode.rs](mailto:branko.kujundzic@srbijavode.rs) и

* **заменик руководиоца**:

Зоран Станковић, моб. 064/840-40-83, E-mail: [zstankovic@srbijavode.rs](mailto:zstankovic@srbijavode.rs).

За помоћника руководиоца на водном подручју „Морава“, за водну јединицу „Јужна Морава – Врање“, за сектор М.11, за деоницу **М.11.1., М.11.2**., M.11.3, М.11.4. ,М.11.6., М.11.7. и М.11.8. , где припада река Јужна Морава у Владичином Хану и река Врла код Владичиног Хана, које спадају у воде І реда, одређен је Бранко Кујунџић, моб. 064/840-41-08, E-mail: [branko.kujundzic@srbijavode.rs](mailto:branko.kujundzic@srbijavode.rs), ВПЦ „Морава“, Ниш, тел. 018/425-81-85, факс 018/451-38-20, E-mail: [vpcmorava@srbijavode.rs](mailto:vpcmorava@srbijavode.rs).

За одржавање и изградњу одбрамбених насипа и других водопривредних објеката, на водном подручју „Морава“, за водну јединицу „Јужна Морава – Врање“, за сектор М.11., за деоницу **М.11.1., М.11.2.,** M.11.3, М.11.4., М.11.6., М.11.7. и М.11.8, одређено је предузеће: „CD HIS“, ДОО Ниш, тел. 018/451-53-69, факс 018/451-55-36, E-mail: [cdhisdoo@gmail.com](mailto:cdhisdoo@gmail.com), директор: Драган Цветановић, тел. 063/406-580.

За секторског руководиоца одбране од поплава за водотокове І реда на деоници **М.11.1., М.11.2.,** M.11.3, М.11.4., М.11.6, М.11.7. и М.11.8 одређена је Љерка Николић, моб. 063/435-630, за заменика секторског руководиоца Милош Вучковић, моб. 062/271-462, радници „CD HIS“, ДОО Ниш.

Решењем Скупштине општине Владичин Хан образован је Општински Штаб за ванредне ситуације на територији општине Владичин Хан („Сл. гласник града Врања“, бр. 17/22 и 13/23 ).

**ОПШТИНСКИ ШТАБ ЗА ВАНРЕДНЕ СИТУАЦИЈЕ**

**ОПШТИНЕ ВЛАДИЧИН ХАН**

|  |  |  |  |  |
| --- | --- | --- | --- | --- |
| **Редни**  **број** | **Име и презиме** | **Предузеће/установа**  **функција** | **Телефон** | **E-mail** |
| **1.** | **Горан Младеновић, командант** | **председник општине**  **Владичин Хан** | **062/407-100** | **predsednikopstine@vladicinhan.org.rs** |
| **2.** | **Владимир Костић, заменик команданта** | **заменик председника општине Владичин Хан** | **062/801 2013**  **064/892 9524** | **kosticvladimir.kv@gmail.com** |
| **3.** | **Никола Димитријевић, начелник** | **инспектор у Одељењу за ванредне ситуације у Врању** | **064/89 29 524**  **017/401-629** | **nikola.dimitrijevic@mup.gov.rs** |
| **4.** | **Милош Стојановић,члан** | **начелник Општинске управе Општине Владичин Хан** | **062/80 12 812**  **063/33 62 70** | **nacelnik@ vladicinhan.org.rs** |
| **5.** | **Марија Андрејевић, члан** | **шеф Службе за инвестиције Општинске управе општине Владичин Хан** | **063/623 041**  **064/5961041** | **urbanizam@vladicinhan.org.rs** |
| **6.** | **Весна Стојковић, члан** | **директор ЈП „Водовод“ Владичин Хан** | **064/8480180** | **vodovodhan@yahoo.com** |
| **7.** | **Горан Радивојевић, члан** | **директор ЈП за комунално уређење Владичин Хан** | **062/80 08 423** | **komunalnohan@gmail.com** |
| **8.** | **Саша Стаменковић, члан** | **начелник ПС Владичин Хан** | **064/89 29 617** |  |
| **9.** | **Предраг Антић, члан** | **командир Ватрогасно спасилачке јединице Владичин Хан** | **063/46 72 12** | **predrag.antic@gmail.com** |
| **10.** | **Сузана Савић, члан** | **директор Дома здравља Владичин Хан** | **064/89 82 851** | **dzvladhan@gmail.com** |
| **11.** | **Саша Николић, члан** | **секретар Црвеног крста Владичин Хан** | **064/88 63 453** | **vladicinhan@redeross.org.rs** |
| **12.** | **Ненад Дисић, члан** | **шеф пословнице Владичин Хан, Електродистрибуција Врање** | **064/83 67 877** | **nenad.disic@ods.rs** |
| **13.** | **Љубиша Мијајловић, члан** | **директор Центра за социјални рад Владичин Хан** | **063/84 54 380**  **017/473-976** | **vladicinhan.csr@minrzs.gov.rs** |
| **14.** | **Љиљана Мујагић, члан** | **руководилац Одељења за урбанизам, имовинско-правне, комуналне и грађевинске послове Општинске управе Владичин Хан** | **063/33 80 99** | **urbanizam@vladicinhan.org.rs** |
| **15.** | **Слађана Стевановић Тасић, члан** | **самостални саветник у области пољопривреде, водопривреде и руралног развоја у Општинској управи Владичин Хан** | **063/87 19 741** | **poljoprivreda@vladicinhan.org.rs** |

ПОВЕРЕНИЦИ И ЗАМЕНИЦИ ПОВЕРЕНИКА – ПРЕДСЕДНИЦИ

МЕСНИХ ЗАЈЕДНИЦА

|  |  |  |
| --- | --- | --- |
| **Редниброј** | **Месна Заједница** |  |
| 1. | Владичи Хан 1 | Председник савета месне заједнице |
| 2 | Владичин Хан 2 | Председник савета месне заједнице |
| 3 | Владичин Хан 3 | Председник савета месне заједнице |
| 4 | Репинце | Председник савета месне заједнице |
| 5 | Сува Морава | Председник савета месне заједнице |
| 6 | Лепеница | Председник савета месне заједнице |
| 7 | Стубал | Председник савета месне заједнице |
| 8 | Прибој | Председник савета месне заједнице |
| 9 | Мазараћ | Председник савета месне заједнице |
| 10 | Врбово | Председник савета месне заједнице |
| 11 | Грамађе | Председник савета месне заједнице |
| 12 | Декутинце | Председник савета месне заједнице |
| 13 | Полом | Председник савета месне заједнице |
| 14 | Џеп | Председник савета месне заједнице |
| 15 | Козница | Председник савета месне заједнице |
| 16. | Житорађе | Председник савета месне заједнице |
| 17. | Прекодолце | Председник савета месне заједнице |
| 18. | Дупљане | Председник савета месне заједнице |
| 19. | Урвич | Председник савета месне заједнице |
| 20. | Мртвица | Председник савета месне заједнице |
| 21. | Гариње | Председник савета месне заједнице |

Председници савета месних заједница су уједно и поверници односно заменици повереника Штаба за ванредне ситуације за територију своје месне заједнице.

**Општински Штаб за ванредне ситуације обавља следеће послове:**

* Одговоран је за спровођење одбране од поплава у свим фазама одбране на свом подручју;
* Остварује стални контакт и сарадњу са ВЦ „Морава“ Ниш у припремама и спровођењу мера одбране од поплава;
* Врши непосредан увид у стање на угроженом подручју и редовно доставља информације Центру за обавештавање Врање;
* Предлаже обезбеђење потребне механизације и спровођење радова и мера на свом подручју и који превазилази могућност општине Владичин Хан;
* Организује и руководи хитним радовима и мерама на угроженом подручју;
* Подноси извештај о предузетим мерама и активностима у одбрани од поплава;
* Води евиденцију о стању на терену, ангажованом људству, механизацији и др.;
* Организује спровођење процене штета од последица поплава.

**Командант општинског Штаба обавља следеће послове:**

* Координира припреме и спровођење одбране од поплава у свим фазама одбране;
* Обезбеђује услове за имплементацију Оперативног Плана код свих општинских субјеката;
* Сарађује са председницима месних заједница и повереницима;
* Припрема програм приоритетних радова и прати реализацију радова;
* Обезбеђује услове за реализацију програма мера и активности за информисање и едукацију грађана;
* Прима и прати информације у вези са наиласком олујних облака које му доставља Центар за обавештавање;
* Издаје наредбу о предузимању мера у одбрани од поплава, које се односе на ангажовање радне снаге, механизације и других средстава;
* Организује и спроводи, у сарадњи са другим субјектима, програм мера и активности за обезбеђење приватних центара за прихват људи и имовину у ванредним околностима и даје предлог надлежном органу за евакуацију становништва и имовину у ванредним околностима;
* Анализира информације са угрожених подручја и обавештава Скупштину општине и друге надлежне органе о предузетим мерама и радњама у одбрани од поплава, као и о размерама насталих штета од поплава;
* Обезбеђује услове за спровођење мера и руководи активностима и радовима на отклањању последица од поплава по престанку опасности.

**Повереници месних заједница:**

* Координирају активности са Општинским Штабом за ванредне ситуације;
* Непосредно спроводе мере заштите од поплава;
* Предлажу спровођење радова и мера на свом подручју;
* Организују и руководе хитним радовима и мерама на свом реону по налогу Општинског штаба за ванредне ситуације;
* Обезбеђују учешће грађана у заштити и спасавању од поплава;
* Обавештавају Штаб за ванредне ситуације о стању на угроженом подручју и предузетим мерама.

**Месне заједнице,** преко савета месних заједница, а у сарадњу са стручном службом за послове пољопривреде и водопривреде Општинске управе, дужна је да**:**

* У периоду сетвених радова обезбеди обраду пољопривредног земљишта са трасирањем одводних канала за одводњавање атмосферских вода;
* Да обезбеди контролу над стањем речних токова и депоновање смећа, земље и отпадног материјала како би се спречило сужавање речних корита;
* Да именује поверенике за одбрану од поплава.

**Грађани насељених места, власници и корисници државних, друштвених и других објеката дужни су да** :

* Редовно одржавају (чисте) канале, пропусте и друге објекте који служе за одвођење сувишних атмосферских вода испред својих стамбених, пословних и других зграда, дворишта и пољопривредног земљишта;
* Преко савета месне заједнице и инспекцијских органа обезбеде забрану неконтролисаног бацања отпада у речне токове, потоке, долине и на другим местима који имају намену природног отицања атмосферске воде.

**Утврђивање потребе учешћа војске Србије**:

* Ако је поплава угрозила животе и здравље људи и материјална средства у већем обиму, а процени се да организовање и ангажовање расположиве снаге неће бити довољне за извршење потребних података, Општинско веће општине Владичин Хан на предлог Општинског Штаба за ванредне ситуације може затражити јединице војске Србије.

**ЕВИДЕНТИРАЊЕ ПОПЛАВНИХ ДОГАЂАЈА**

Републичким Планом за евидентирање података о поплавним догађајима на водама I реда, за водно подручје „Морава“ задужено је ЈВП „СРБИЈАВОДЕ“, Булевар уметности 2А, Београд, тел. 011/311-94-00, 311-94-02, 201-33-82, E-mail: [odbrana@srbijavode.rs](mailto:odbrana@srbijavode.rs), WEB sajt: [www.srbijavode.com](http://www.srbijavode.com), а лице задужено за евидентирање поплавних догађаја за водно подручје „Морава“ за спољне воде је Снежана Игњатовић, тел. 064/840-40-87, E-mail: snezana.ignjatovic[@srbijavode.rs](mailto:stabvs@vladicinhan.org.rs), ВПЦ „Морава“, Ниш, тел. 018/425-81-85, факс 018/451-38-20, E-mail: [vpcmorava@srbijavode.rs](mailto:vpcmorava@srbijavode.rs)

Овим Планом одређује се лице које се задужује за евидентирање поплавних догађаја

на подручју општине Владичин Хан на водама I и II реда, и то: Драган Стојиљковић, комунални инспектор у Општинској управи општине Владичин Хан, тел. 062/80-12-733, E-mail: [dragan.stojiljkovic@vladicinhan.org.rs](mailto:dragan.stojiljkovic@vladicinhan.org.rs).

## НАЧИНИ ДЕЛОВАЊА У СЛУЧАЈУ ПОПЛАВА НА ОДРЕЂЕНОЈ ДЕОНИЦИ ВОДОТОКА

На водном подручју, одбраном руководи руководилац одбране од поплава на водном подручју који има заменика и помоћника. Руководилац на водном подручју је лице из реда запослених у јавно водопривредном предузећу.

На сектор, одбраном руководи секторски руководилац одбране од поплава који има заменика. Секторски руководилац је лице из реда запослених у територијално надлежном предузећу.

На деоницама, одбраном руководи деонични руководилац одбране од поплава који има заменика. Деонични руководилац је лице из реда запослених у територијално надлежном предузећу.

Руководиоци одбране од поплава водних подручја, организују редовну одбрану од поплава за своје водно подручје.

Општински Штаб за ванредне ситуације општине Владичин Хан, организују редовну одбрану од поплава за територију своје општине.

Команданта Општинског Штаба за ванредне ситуације уводи ванредне мере одбране од поплава, што подразумева ангажовање оперативе предузећа задужених за обезбеђење алата, материјала, опреме и механизације.

Општиски Штаб за ванредне ситуације директно комуницира са Републичким хидрометеоролошким заводом - РЦ „Кукавица“ и повереницима у месним заједницама (месним канцеларијама) прикупља информације о могућности настанка поплава на одређеној деоници.

Извештајне хидролошке станице за ванредно осматрање водостаја у надлежности су Републичког идрометеоролошког завода Србије са условним водостајима. Условни водостај је водостај при коме Републички Хидрометеоролошки завод Србије почиње да ванредно осматра водостаје и издаје упозорења и прогнозе водостаја. За реку Јужну Мораву за општину Владичин Хан и Врање, хидролошка станица је у Врањски Прибој, за деоницу одбране М.11.1., условни водостај је 230 цм.

У случајевима најаве веће количине падавина и топљења снега и могућности настанка поплава на одређеној деоноци, односно одређеном сливном подручју, обавештавају Општински Штаб за ванредне ситуације, као и Центар за осматрање и узбуњивање у ванредним ситуацијама.

Општински Штаб за варедне ситуације организује, у сарадњи са оперативом предузећа која су задужена за обезбеђење алата, материјала, опреме и механизације (ЈП за комунално уређење Владичин Хан и ЈП за водоснабдевање и канализацију Владичин Хан).

Одбрана од поплава састоји се од радова на подизању насипа од земље, односно џакова пуњених песком. С обзиром на могућност складиштења потребног материјала за израду насипа као први корак треба предузети довоз материјала за израду насипа - песак, односно почети са ископом и превозом земље из најближег позајмишта, или депоније.

У случају потребе за већим бројем ангажованих лица, Команданта Општинског Штаба за ванредне ситуације ангажује додатно људство у месним заједницама.

По завршеним активностима Општински Штаб за одбрану од поплава дужан је да у року од 15 дана достави извештај о извршеној одбрани од поплава Скупштини општине Владичин Хан.

## СТРУКТУРА И СТАЊЕ МЕХАНИЗАЦИЈЕ У ОПШТИНИ ЗА ОДБРАНУ ОД ПОПЛАВА У РЕЖИМУ РЕДОВНЕ И ВАНРЕДНЕ ОДБРАНЕ ОД ПОЛАВА

За радове на редовно одржавање и чишћење на водама I и II реда на територији општине Владичин Хан, општина Владичин Хан ангажује приватне фирме које поседују адекватну механизацију и то:

**1**. **ПТУУП – Профит Џеп** (власник: Јелена Стојановић, тел. 063/85-22-221)

- комбинована машина ком. 1

- камион кипер ком. 1

- мини багер ком. 1

- булдозер ТГ 80 ком. 1

**2. Радња за вршење услуга грађевинском механизацијом ТД КОП Полом**

(власник: Далибор Илић, тел. 062/83-56-679)

- комбинована машина ком. 1

- багер гусеничар ком. 2

- камион кипер ком. 2

**3**. **LORI-HAN PREVOZ** (власник: Вијолета Ђорђевић: 063/424-111)

- утоварна лопата 160 ком. 2

- камиони кипер ком. 6

- багер гусеничар ком. 2

- утоварна лопата 19 SB ком. 2

- ровокопач ком. 4

- утоварна лопата 1400 С ком. 1

- грејдер ком. 1

4. **Грађевинско предузеће 5Д Паневље доо** (власник: Далибор Угарчић:063/461-181)

- утоварна лопата ком. 2

- камион кипер ком. 10

- багер гусеничар ком. 4

- ровокопач ком. 5

- комбинована машина ком. 3

- грејдер ком. 2

- ваљак ком. 6

- камиони за чишћење снега ком. 2

- пумпе за воду ком. 6

- асфалтна база

- бетонска база

5. **„ЈУРЕ М“ Мањак** (власник: Милош Стојановић:063/8618802)

- комбинована машина ком. 1

- булдозер ТГ 80 ком. 1

- трактор са раоником ком. 1

- камион кипер ком. 2

6. **Радња “ПР Горан Ристић“ Житорађе** (власник: Горан Ристић: 062/226086)

- комбинована машина ком. 1

- багер гусеничар ком. 1

- утоварна лопата ком. 1

- камион кипер ком. 2

У случају наиласка великих вода на територији општине Владичин Хан, у зависности од обима поплаве, осим ЈП за комунално уређење Владичин Хан који поседује своју механизацију ангажоваће се напред наведени приватници са својом механизацијом, односно приватници који поседују адекватну механизацију.

## МАТЕРИЈАЛНО ОБЕЗБЕЂЕЊЕ И ТРОШКОВИ СПРОВОЂЕЊА ОПЕРАТИВНОГ ПЛАНА

За припрему спровоћења оперативног плана одбране од поплава на територији општине Владичин Хан за 2025. годину, ЈП за комунално уређење општине Владичин Хан обезбеђује следећи материјал, опрему, алат и механизацију:

|  |  |  |  |  |  |
| --- | --- | --- | --- | --- | --- |
| **Р.бр.** | **ВРСТА МАТЕРИЈАЛА** | **Јединица мере** | **Количина** | **Јединична цена** | **СВЕГА у динарима** |
| 1. | Џак - ПП врећа | комад | 40 | 20,83 | 833.20 |
| 2. | Чизме гумене | пар | 28 | 1.833,11 | 51,271,02 |
| 3. | Лопата | комад | 38 | 347,63 | 13,210,09 |
| 4. | Секира | комад | 4 | 1.947,92 | 7.791,67 |
| 5. | Ручна тестера | комад | 2 | 408,48 | 816,96 |
| 6. | Моторна тестера | комад | 5 | 44.466,60 | 222,333,01 |
| 7. | Крамп | комад | 14 | 841,72 | 11,784,05 |
| 8. | Кишно - ПВЦ одело | комад | 6 | 845,50 | 5.073,00 |
| 9. | Телескопски резач грана | комад | 3 | 54.781,26 | 164.343,77 |
| 10. | Моторни тример Stihl | комад | 7 | 56.492,51 | 395.447,59 |
| 11. | Мердевине | комад | 2 | 5.587,57 | 11.175,14 |
| 12. | Моторна пумпа за воду дизел | комад | 1 | 41.271,19 | 41.271,19 |
| 13. | Аутоцистерна Мерцедес - Фап Фамос | комад | 1 | 1.055.000,00 | 1.055.000,00 |
| 14. | Трактор ИМТ-533 | комад | 1 | 12.877,90 | 12.877,90 |
| 15. | Тракторска приколица 2,5т | комад | 1 | 8.214,50 | 8.214,50 |
| 16. | Трактор ИМТ-549 | комад | 1 | 1.604.891,65 | 1.604.891,65 |
| 17. | Тракторска приколица 4,1т | комад | 1 | 223.333,33 | 223.333,33 |
| 18. | Трактор ТАFЕ 8502 4WD | комад | 1 | 2.478.350,00 | 2.478.350,00 |
| 19. | Тракторска приколица 5т | комад | 1 | 702.293,33 | 702.293,33 |
| 20. | Мотокултиватор 515 | комад | 1 | 242.950,00 | 242.950,00 |
| 21. | Приколица за мотокултиватор 1т | комад | 1 | 113.000,00 | 113.000,00 |
| 22. | Вишенаменска машина Pallazani PB30 | комад | 1 | 6.863.405,26 | 6.863.405,26 |
| 23. | Моторни чистач снега MTD CC | комад | 2 | 235.967,00 | 471.934,00 |
| 24. | Посипач соли и ризле RICO | комад | 1 | 587.640,00 | 587.640,00 |
| 25. | Снежни плуг HK-Proleter | комад | 1 | 315.833,32 | 315.833,32 |
| 26. | Даска за снег 2.2 | комад | 1 | 405.356,67 | 405.356,67 |
| 27. | Теренско теретно возило DACIA DUSTER | комад | 1 | 1.691.470,00 | 1.691.470,00 |
| 28. | Хидраулична платформа NISSAN CABSTAR + COLOMBO TLP20 | комад | 1 | 2.010.000,00 | 2.010.000,00 |
| 29. | Комбинована машина JCB 3CX SITEMASTER | комад | 1 | 7.895.000,00 | 7.895.000,00 |
| 30. | Камион кипер IVECO ML180E25 | комад | 1 | 9.600.137,48 | 9.600.137,48 |
| 31. | Снежни плуг SP3,0 | комад | 1 | 834.792,30 | 834.792,30 |
| 32. | Вучени посипач соли WPS1,3 | комад | 1 | 870.570,22 | 870.570,22 |
| 33. | Путарско возило VW TRANSPORTER T6,1 D.KAB 2.0 TDI | комад | 1 | 3.735.434,88 | 3.735.434,88 |
| **34.** | **УКУПНО** |  |  |  | **42.647.835,54** |

Материјал, опрема, алат и механизација коју обезбеђује ЈП за комунално уређење општине Владичин Хан за спровоћење оперативног плана одбране од поплава на територији општине Владичин Хан за 2025. годину, налази се **у с. Репинцу**, **у објектима ЈП за комунално уређење општине Владичин Хан**.

**JP Водовод Владичин Хан** поседује од механизације:

* Мини багер гусеничар марке JCB tip 8018 CTS и
* Комбиновану грађевинску машину марке JCB тип 3 CX.

**Општина Владичин Хан** од опреме и алата за спровоћење оперативног плана одбране од поплава на територији општине Владичин Хан за 2025. годину, који су смештени у гаражи Општине Владичин Хан, располаже са:

- теренско возило, ком. 1 и

- четвороточкаш, ком. 2.

Средства за редовне трошкове спровођења Оперативног плана од поплава на територији Општине Владичин Хан, обезбеђују се из буџета општине, кроз превентивну заштиту, док би се у случају настанка поплаве - ванредне ситуације, користила средства сталне буџетске резерве за санирање последица проузроковане штете.

## ПРЕВЕНТИВНЕ МЕРЕ НА ЗАШТИТИ ОД ПОПЛАВА У 2024. ГОДИНИ

Поред наведених радова, као дугорочне и краткорочне мере које би требало предузети на заштити подручја општине од могућих поплава и бујица неопходно је да се у току 2023. години, предузму одређене превентивне мере којим би се смањило штетно дејство вода и да би последице изазване плављењем биле што мање неопходно је предузети одређене превентивне мере одбране од полава, које би се састојале у следећем:

- Потребно је да се на свим, категорисаним и некатегорисаним путевима и на јавним површинама редовно одржавају постојећи објекти, мостови, пропусти, насипи, канали, ваде и др. у исправном стању и вршити затравњивање и пошумљавање приобалних површина.

- Да се преко месних заједица предузму привремене мере на подизању локализационих или насипа мањих димензија нарочито на површинама која су изложена поплавама сваке године а вода у њих улази кроз уске рукавце, а ови насипи не захтевају неке велике и обимне радове, не заузимају веће површине земљишта за материјалне радове и трупове насипа.

- Да се преко месне зајднице предузму мере организовања и указивања потреба да свако домаћинство приликом пролећних радова на пољопривреди, чије се имање налази поред реке изврши чишћење дела корита од пањева, грања, шибља и другог отпадног материјала, затим да се изграде локални грудобрани око угрожених површина који би се одржавањем из године у годину оспособили за поплаве већих размера. Ова акција би била нарочито ефикасна када би се суседна домићинства удружила па би у том случају мере превентивне заштите обухватиле веће површине.

- Да се у месним заједницама, по могућству предузму мере на завођењу, односно организовању редовних краткорочних акција у радној снази и расположивој механизацији (трактора са приколицама и др.) нарочито на уређењу, односно чишћењу корита река и потока и да се брзим акцијама изврши чишћење од шибља, смећа и другог материјала на оним деловима на којима се вода најчешће излива. Обично су то мале дужине које се са релативно мало радне снаге могу лако и брзо санирати.

- Проширити и повећати контролу на засипању корита отпадним материјалом и смећем и потпуно забранити бацање отпада и друге врсте депоновања материјала у приобаљу и речна корита потока, долина и др. местима и површинама са којих се слива и отиче атмосферска и друга површинска вода.

- Обезбеђење финансијских средстава за изградњу и одржавање речних корита и извођења других радова на заштити од поплава, за ангажовање људства и материјално техничких средстава у примени плана од поплава и санације последица од поплава.

**ИЗВЕДЕНИ РАДОВИ У 2024. ГОДИНИ**

**1. ЈП за комунално уређење Владичин Хан** је у 2024. години извело је превентивне радове на заштити од поплава, чишћење и редовно одржавање корита водотокова, и то:

* **Врла река**: редовно одржавање и чишћење регулисаног дела корита овог водотока I реда у урбанизованом делу општине, од ушћа у реку Јужну Мораву до краја регулисаног дела, односно до тачке 865 м, као и редовно одржавање растиња и чистоће обала у оквиру одржавање јавних зелених површина и одржавање чистоће на површинама јавне намене **-** вредност изведених радова износи **око 100.000,00 динара.**
* **Река Калиманка**, опис радова: редовно одржавање и чишћење регулисаног дела корита овог водотока II реда у урбанизованом делу општине, од ушћа у реку Јужну Мораву до испод моста за улицу Калиманску, односно тачке 350 м, узводно од ушћа у 4 наврата, као и редовно одржавање растиња и чистоће обала у оквиру одржавање јавних зелених површина и одржавање чистоће на површинама јавне намене - вредност изведених радова износи **око 300.000,00 динар**а.
* **Дулански поток**, опис радова: редовно одржавање и чишћење регулисаног дела корита овог водотока II реда у урбанизованом делу општине, од ушћа у реку Јужну Мораву до краја регулисаног дела, односно тачке 285 м узводно од ушћа у једном наврату, као и редовно одржавање растиња и чистоће обала у оквиру одржавање јавних зелених површина и одржавање чистоће на површинама јавне намене - вредност изведених радова износи **око 50.000,00 динара.**
* **Топило поток**, опис радова: редовно одржавање и чишћење регулисаног дела корита овог водотока II реда у урбанизованом делу општине, од ушћа у реку Јужну Мораву до изнад котларнице Нектара, односно тачке 200 м, узводно од ушћа у једном наврату, као и редовно одржавање растиња и чистоће обала у оквиру одржавање јавних зелених површина и одржавање чистоће на површинама јавне намене - вредност изведених радова износи **око 50.000,00 динара.**

У 2024.години, у мају месецу, за време и након обилних падавина у кратком временском периоду и изазваних поплава, услед чега је проглашена ванредна ситуација на територији Општине Владичин Хан, дана 22.05.2024.године, ЈП за комунално уређење Владичин Хан ангажовано је на отклањању последица невремена у насељима: Полом, Сува Морава, Козница и Дупљане. Вредност изведених радова на отклањању последица невремена износи: 600.500,00 динара без обрачунатог ПДВ-а, односно **720.600,00 динара са обрачунатим ПДВ-ом.**

У 2024.години извршени су и следећи превентивни радови на заштити од поплава:

* Чишћење канала за атмосферску воду на државном путу IIB реда бр.441, ознаке А2: В.Хан - Гариње, вредност изведених радова износи око **130.000,00 динара**.
* Чишћење канала за атмосферску воду на државном путу IIB реда бр.441, ознаке А1: (скретање за Грамађе) – Лепеница – Стубал – Прибој – Мазараћ (крај катастарске општине), вредност изведених радова износи око **180.000,00 динара**.
* Чишћење канала за атмосферску воду на општинском путу II реда, ознаке O3: на деоници Лепеница – Бачвиште, вредност изведених радова износи око **50.000,00 динара.**
* Чишћење канала за атмосферску воду поред локалних путева у насељима: Прекодолце, Репиште, Врбово, Лепеница, Куново, Репинце, Сува Морава и Стубал, вредност изведених радова износи око **200.000,00 динара**.

Вредност изведених радова у 2024. години, из буџета општине Владичин Хан, које је извело ЈП за комунално уређење Владичин Хан у оквиру радова на одржавању чистоће града, чишћење и редовно одржавање корита водотокова у урбанизовани део општине, чистоће обала водотока као превентивни радови на заштити од поплава, на отклањању последица невремена у насељима: Полом, Сува Морава, Козница и Дупљане за време трајања ванредне ситуације, као и чишћење канала за атмосферску воду и на санацији сливничких решетки и штете од поплава износи око **1.780.600,00 динара*.***

## ПРЕДМЕР И ПРЕДРАЧУН ПРЕВЕНТИВНИХ РАДОВА У 2025. ГОДИНИ

**ЗА ВОДОТОКЕ I РЕДА:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **РЕКА ЈУЖНА МОРАВА** |  |  |  | | |  | | |
| Редовно одржавање:Уређење леве и десне обале нерегулисаног корита реке Јужне Мораве од Нектара до ушћа Јастребачке реке у Јужну Мораву и чишћење корита реке – као стална мера од бујичног наноса, дрвећа и растиња и извоз материјала | час | 48 | 8.000,00 | | | 384.000,00 | | |
|  |  |  |  | | | **384.000,00** | | |
| Редовно одржавање: Уређење и чишћење нерегулисаног корита реке – као стална мера и одржавање угроженог подручја где се налазе објекти за алтернативно водоснабдевање Владичиног Хана, „Црпна станица Сува Морава“, са припадајућим копаним и бушеним бунарима за водоснабдевање, у дужини од око 300 м . | час | **25** | **8.000,00** | | | **200.000,00** | | |
|  |  |  |  | | | **200.000,00** | | |
| **РЕКА ВРЛА** |  |  |  | | |  | | |
| Редовно одржавање:  Уређење и чишћење корита реке – као стална мера (нарочито на критичним местима) од бујичног наноса, шибља, стабала и др. и то првенствено лева и десна обала реке Врле од Шпирона у насељу Дуге њиве па до границе са територијом општине Сурдулице, у зони мостова у селу Прекодолцу и Житорађу | час | **50** | **8.000,00** | | | **400.000,00** | | |
|  |  |  |  | | | **400.000,00** | | |
| **Укупно за водотоке I РЕДА:** |  |  |  | | | **984.000,00** | | |
| **ЗА ВОДОТОКЕ II РЕДА:** |  |  |  | | |  | | |
| **ЏЕПСКА РЕКА** |  |  |  | | |  | | |
| Редовно одржавање:  Машинско чишћење корито реке од грубог бујичног наноса, дрвећа и растиња и продубљивљње издигнутог  дна корита реке, са одбацивањем материјала на обалу, у делу регулисаног  речног корита где се налази и железнички и друмски мост у дужини око 285 м од ушћа у Јужну Мораву, као и дела изнад регулисаног корита у дужини од око 300 м и разастирање, планирање и сабијање материјала из ископа-израда насипа и извоз материјала. | час | **30** | 8.000,00 | | | 240.000,00 | | |
|  |  |  |  | | | **240.000,00** | | |
| КАРАЏИНА РЕКА |  | | | | | | | |
| Редовно одржавање:  Машинско чишћење корито реке од грубог бујичног наноса , дрвећа и у делу регулисаног речног корита и то у делу железничког и друмског моста и извоз материјала . | час | 30 | 8.000,00 | | 240.000,00 | | | |
|  |  |  |  | | **240.000,00** | | | |
| РЕКА: ЛЕПЕНИЧКА |  | | | | | | | |
| Редовно одржавање:  Машинско чишћење у зони моста, преко државног пута II реда и чишћење пропуста на прузи Влад. Хан – Врање и узводно око 300 м и разастирање извоз материјала. | час | 40 | | 8.000,00 | | | | 320.000,00 |
|  |  |  | |  | | | | **320.000,00** |
| ЈОВАЧКА РЕКА |  | | | | | | | |
| Редовно одржавање: чишћење корита Јовачке реке, кроз с. Стубал, на регулисаном делу низводно од државног пута II реда до железничког моста, као и нерегулисаног дела водотока до улива у реку Ј. Мораву, у дужини од око 1.000 м | час | 40 | | 8.000,00 | | | | 320.000,00 |
|  |  |  | |  | | | | **320.000,00** |
| **РЕКА: КАЛИМАНКА** |  |  | |  | | | |  |
| Редовно одржавање:  Уређење и чишћење леве и десне обале реке од стругаре до шпирона у дужини од око 700 м, од грубог бујичног наноса, дрвећа и растиња и разастирање, планирање и сабијање материјала са из ископа-израда насипа и извоз материјала ( од ушћа у Јужну Мораву до спајања Горњо Јабуковске и Доње Јабуковске реке) | час | 35 | | 8.000,00 | | | | 280.000,00 |
|  |  |  | |  | | | | **280.000,00** |
| **ПОТОК: ТОПИЛО** |  | | | | | | | |
| Редовно одржавање:  Чишћење у урбаном делу града од грубог бујичног наноса, дрвећа и растиња. у делу регулисаног корита од при самом ушћу у реку Јужну Мораву, око пропуста и нерегулисаног дела корита узводно до изнад задњих кућа, разастирање, планирање и сабијање материјала са из ископа-израда насипа и извоз материјала | час | 15 | | 8.000,00 | | | | 120.000,00 |
|  |  |  | |  | | | | **120.000,00** |
| **ПОТОЦИ у с. СТУБАЛ** |  | | | | | | | |
| Редовно одржавање:  . Машинско чишћење од грубог бујичног наноса, дрвећа и растиња, као и продубљавање потока у с. Стубал , извоз материјала и разастирање, планирање и сабијање материјала из ископа | час | 25 | | 8.000,00 | | | | 200.000,00 |
|  |  |  | |  | | | | **200.000,00** |
| **ПОТОК ДУЛАН** |  |  | |  | | | |  |
| Редовно одржавање:  Машинско чишћење од грубог бујичног наноса, дрвећа и растиња, регулисаног дела корита и нерегулисаног дела кроз насеље „Пољана“ , у дужини око 450 м  ( од улива у реку Ј.Мораву узводно до изнад задњих кућа) од извоз материјала и разастирање, планирање и сабијање материјала из ископа | час | 15 | | 8.000,00 | | | 120.000,00 | |
|  |  |  | |  | | | | **120.000,00** |
| **СУВОМОРАВСКА РЕКА** |  |  | |  | | | |  |
| Редовно одржавање:  Машинско чишћење од грубог бујичног наноса, дрвећа и растиња, регулисаног дела корита и извоз материјала. | час | 40 | | 8.000,00 | | | 320.000,00 | |
|  |  |  | |  | | | | **320.000,00** |
| **РЕПИНСКА РЕКА** |  |  | |  | | | |  |
| Редовно одржавање:  Машинско чишћење корито реке од грубог бујичног наноса, дрвећа и растиња регулисаног дела корита од железничке пруге узводно до игралишта и нерегулисаног дела корита изнад постојеће регулацијеу дужини око 80 м. са одбацивањем материјала на обалу, разастирање и планирање, на потезу од изнад насеља па до улива у реку Ј. Мораву и извоз материјала и разастирање, планирање и сабијање материјала из ископа-израда насипа | час | 25 | | 8.000,00 | | | 200.000,00 | |
|  |  |  | |  | | | | **200.000,00** |
| **КОЗНИЧКА РЕКА** |  |  | |  | | | |  |
| Редовно одржавање:  Машинско чишћење од грубог бујичног наноса, дрвећа и растиња, корита и извоз материјала | час | 25 | | 8.000,00 | | | | 200.000,00 |
|  |  |  | |  | | | | **200.000,00** |
| **ЛЕТОВИШКА РЕКА** |  |  | |  | | | |  |
| Редовно одржавање:  Машинско чишћење од грубог бујичног наноса, дрвећа и растиња, регулисаног дела корита и извоз материјала | час | 25 | | 8.000,00 | | | | 200.000,00 |
|  |  |  | |  | | | | **200.000,00** |
| **ПРИБОЈСКЕ БУЈИЦЕ** |  |  | |  | | | |  |
| Редовно одржавање:  М Машинско чишћење од грубог бујичног наноса, дрвећа и растиња потока у: Лештарској махали у дужини око 30 м као и продубљавање пропуста на друмском путу и пропуста на путу за с. Острвицу, у Тврданској махали (код школе) чишћење, сеча дрвета и продубљавање пропуста у дужини око 10 м , пропуст у Карадачкој махали на друмском путу у дужини око 10 м, чишћење регулисаног дела, кинете дужине 825 м и извоз материјала и разастирање, планирање и сабијање  материјала из ископа | час | 60 | | 8.000,00 | | | | **480.000,00** |
|  |  |  | |  | | | | **480.000,00** |
| **ЈЕЛАШНИЧКА и ДЕКУТИНСКА РЕКА** |  |  | |  | | | |  |
| Редовно одржавање:  Чишћење корита реке од грубог бујичног наноса, дрвећа и растиња и извоз материјала | час | 25 | | 8.000,00 | | | | 200.000,00 |
|  |  |  | |  | | | | **200.000,00** |
| **ВРБОВСКА РЕКА** |  |  | |  | | | |  |
| Редовно одржавање:  Чишћење корита реке од грубог бујичног наноса, дрвећа и растиња и извоз материјала | час | 35 | | 8.000,00 | | | | 280.000,00 |
|  |  |  | |  | | | | **280.000,00** |
| **ПОТОК БЕЗИМЕНИ („ПОЉАНА“)** |  |  | |  | | | |  |
| Редовно одржавање:  Машинско чишћење од грубог бујичног наноса, дрвећа и растиња, од ушћа у Калиманку узводно 700-800 м, кроз насељено место „Пољана“ и извоз материјала | час | 50 | | 8.000,00 | | | | 400.000,00 |
|  |  |  | |  | | | | **400.000,00** |
| **ШАВАРИЧКИ ПОТОК** |  |  | |  | | | |  |
| Редовно одржавање:  Уређење и чишћење корита – о стари аутопут узводно до крајњих кућа уз поток | час | 20 | | 8.000,00 | | | | 160.000,00 |
|  |  |  | |  | | | | **160.000,00** |
| **Укупно за водотоке II РЕДА:** |  |  | |  | | | | **4.280.000,00** |
| **ГАРВАНСКИ ПОТОК**  **КАРАЏИНА РЕКА**  **ПОТОК ТОПИЛО**  **ПОТОК ДУЛАН** |  |  | |  | | | |  |
| Функционални послови:  - Израда техничке документације за изградњу корита Гарванског потока који нема своје корито (дужина око 640 м) или  - Израда техничке документације за изградњу регулације Караџине реке **(** деонице дужине око 150 м, од постојеће регулације узводно до новог моста, задњих кућа) или  - Израда техничке документације за изградњу регулације потока Топило (деонице дужине око 250 м , од постојеће регулације узводно до задњих кућа) или  - Израда техничке документације за изградњу регулацијепотока Дулан деонице дужине око 250 м, од постојеће регулације узводно до Репинског гробља). |  |  | |  | | | |  |
| **Укупно за** **функционални послови** |  |  | |  | | | | **1.000.000,00** |

**Напомена:** С обзиром да је наведени износ средстава за превентивне радове за 2025. годину приближан, исти ће се тачно утврдити према обиму радова, односно према предмеру и предрачуну стварно изведених радова.

На **реци Врла**, водотоку I реда, осим радова на редовном одржавању, потребно је извести радове на санацији:

- Санација постојеће регулације од шпирона код Љотића према Прекодолцу у дужини од око 500м. Оштећено корито

- Изградња регулације и то у: КО Прекодолце, од постојеће регулације у зони новоизграђеног моста, реулисано корито реке Врле у Прекодолцу у дужини од 0,30 км , до постојеће регулације у с. Прекодоцу, у дужини око 800 м.

На **реци Јужна Морава**, водотоку I реда, осим радова на редовном одржавању, потребно је извести радове на:

-Уређење, исправљање тока реке и враћање у старо корито, и то у:

КО Балиновце, махала „Шелинце“, на стационажи КМ 173+600 до КМ 174+000

- Уређење, исправљање тока реке и враћање у старо корито, и то у:

КО Полом, потес „Морава“, на стационажи КМ 179+600 до КМ 180+100.

**На водотоцима II реда**, осим радова на редовном одржавању, које општина Владичин Хан редовно спроводи, потребно је извести радове на изградњи регулације:

* **Караџине реке (** деонице дужине око 150 м, од постојеће регулације узводно до новог моста, задњих кућа),
* **потока Топило** (деонице дужине око 250 м , од постојеће регулације узводно до задњих кућа),
* **потока Дулан** деонице дужине око 250 м, од постојеће регулације узводно до Репинског гробља) и
* **Гарвански поток** (изградња корита у дужини од 640 м), а све у циљу заштите становништва, објекта и инфраструктуре од поплава.

У изградњи регулације на напред наведеним водотоцима **I** реда, општина Владичин Хан је у могућности да учествује на тај начин што би урадила техничку - пројектну документацију.

Имајући у виду појаву поплава и санирање последица од поплава услед наиласка великих количина вода, као последица обилних падавина на територији општине Владичин Хан, могуће је предвидети критичне тачке, односно могућу појаву поплава на појединим местима.

**ОЧЕКИВАНЕ КРИТИЧНЕ ТАЧКЕ** услед наиласка великих вода као последица обилних падавина на територији општине Владичин Хан од водотока II реда су:

* **Видинска долина** - као последица претварања корита водотока у депонију различитог врста отпада од стране мештана који живе поред водотока. Као превентивна мера појачана контрола од стране комуналних редара и едукација становништва, а као стална мера редовно чишћење корита овог водотока.
* **Поток у Сувој Морави – код скретања за индустријску зону** - као последица наиласка велике количине воде у кратком временском периоду услед обилних падавина које поток не може да прими, тако да долази до поплаве. Као превентивна мера потребно је да се од стране стручних служби изнађе могућност за смањење наиласка веће количине воде од капацитета потока у смислу одвођења вода израдом нових канала изнад насељеног места до најближег реципијента.
* **Долина која тече од махале „Ширине“, преко улице Моше Пијаде и даље поред улице Михајла Пупина до реципијента** - поплаве настају само кад су обилне падавине, иначе током године долина је сува. Као превентивна мера, приликом најаве наиласка обилних падавина потребно је додатно ангажовање механизације и џакова са песком ради заштите околних домаћинства од штетног дејства воде.
* **Ромска махала у Прекодолцу** - приликом наиласка веће количине воде услед обилних падавина, угрожена је са једне стране од изливања реке Врла која је на том делу нерегулисана и са друге стране од атмосферских вода које се сливају од државног пута В. Хан – Сурдулица , као и од атмосферских вода са потеса „Мало бело поље“. Као превентивна мера редовно чишћење корита реке Врла, одржавање канала за атмосферску воду у проточном стању и обезбеђивање џакова са песком ради заштите угроженог становништва.

**НОСИОЦИ РЕАЛИЗАЦИЈЕ ДУГОРОЧНИХ И ПРЕВЕНТИВНИХ МЕРА**

|  |  |  |
| --- | --- | --- |
| **РЕДНИ БРОЈ** | **МЕРЕ** | **НОСИОЦ РЕАЛИЗАЦИЈЕ МЕРА** |
| **1.** | Чишћење и продубљивање корита реке: Јужне Мораве и Врле ( реке I реда) | - ЈВП ''Србијаводе'' ВПЦ - ''Морава'' Ниш  - Општина Владичин Хан |
|  | Чишћење и продубљивање корита реке: Прибојске бујице, Јовачке, Лепеничке, Сувоморавске, Репинске, Калиманке, Караџине, Летовишке, Џепске, Козничке, и др. (на критичним местима - на местима загушења и издигнутог корита) од бујичног наноса и другог материјала ( реке II реда) | - Општина Владичин Хан  -Месне заједнице  -ЈП за комунално уређење Владичин Хан  -ЈП „Водовод“ Владичин Хан |
| 2. | Одржавање, мостова, пропуста, канала и потпорних зидова на магистралним, регионалним, некатегорисаним путевима и пругама | - Предузеће за путеве Врање  - Железнице Србије  - Општина Владичин Хан |
| 3. | Одржавање и чишћење канала, вада, пропуста и других објеката за одвођење атмосверских вода у насељена места | - Општина Владичин Хан  -ЈП за комунално уређење Владичин Хан  -ЈП „Водовод“ Владичин Хан  -Месне заједнице  - Власници имовине - објеката |
| 4. | Контрола забране бацања отпада и друге врсте депоновања материјала у речна корита, потоке, долине и др.. | - Општинске инспекције Владичин Хан (комунална, еколошка, заштита животне средине)  - Републичка инспекција за водопривреду |
| 5. | Израда техниче документације (пројекти регулације и уређења корита реке Јужне Мораве, Врле, Прибојске бујице, Јовачке, Лепеничке, Сувоморавске, Репинске, Калиманке, Караџине, Летовишке, Џепске, Козничке, Гарвански поток и др.). | - Општина Владичин Хан  - ЈВП '' Србијаводе''- ВПЦ ''Морава'' - Ниш |
| 6. | Обезбеђење финансијских средстава за регулацију и одржавање речних токова, примену плана одбране од поплава и санацију. | -Буџет општине Владичин Хан  -Републичка средства  -средства власника и корисника имовине  -осигуравајућа друштва  -донације |

**УЗБУЊИВАЊЕ И ОБАВЕШТАВАЊЕ СТАНОВНИШТВА**

Узбуњивање и обавештавање становништва од могућих поплава врши Цетар за обавештавање у седишту Одељења за ванредне ситуације МУП-а Рeпублике Србије-Сектора за ванредне ситуације.

Обавештавање становништва спроводи се у фази примене превентивних мера за заштити и спасавању становништва од поплава. Обавештавање становништва, у случају погоршања метеоролошких услова и процене падавина које могу утицати на повећање водостаја река и одводних токова у сливним подручјима и до појаве изливања воде из речних корита врши се преко средстава јавног информисања и обавештавањем становништва преко месних канцеларија. Дато обавештење и упозорење упућиваће се Општинском Штабу за ванредне ситуације и председницима месних заједница, као одговорним лицима за дате територије.

Центар за обавештавање, процену врши на бази извештаја Републичког метеоролошког завода, Републичког центра за обавештавање и стања на територији у округу.

На подручју општине постоје једна електрична сирена која је инсталирана на згради СО-е Владичин Хан, тако да чујност електричне сирене омогућава узбуњивање становништва на подручју урбанизованог дела општине и околних месних заједница, а због густине насељености обухваћен је највећи број становника општине, а 6 постојећих електронских сирена је из система за осматрање и обавештавање на подручју угроженом од рушења бране ,,Првонек“ код Врања.

На основу добијених података од канцеларије за ванредне ситуације општине Владичин хан и на основу обиласка терена, може се закључити да је на територији општине Владичин Хан 7 алармних сирена (6 електронских и 1 електрична сирена) од којих је свих 7 исправно. Према достављеној евиденцији 6 електронских сирена је из система за осматрање и обавештавање на подручју угроженом од рушења бране ,,Првонек“ код Врања које је израдио Институт Михајло Пупин и које се налазе на даљинском активирању.

На основу достављених података и спроведених теренских истраживања направљен је табеларни преглед постојећег стања система за обавештавање и јавно узбуњивање на територији општине Владичин Хан.

|  |  |  |  |  |
| --- | --- | --- | --- | --- |
| **Град/ Општина** | **Евиденциони број сирене** | **Локација сирене (адреса, место, објекат)** | **Врста сирене** | **Начин активирања (даљински/**  **ручно)** |
|
| **2** | **3** | **4** | **5** | **6** |
| Владичин Хан | 1 | Зграда СО Владичин Хан | пнеуматска | ручно |
| Владичин Хан | 2 | Водовод Првонек Врање  сирене од с.. Мазараћ  ду ж реке Ј. Мораве до с. Репинца обухвата  села Стубал, Лепеница,С.  Морава | електронска | даљински |

Напомена: Сиренама под бр. 2 управља се електронским путем из Врања.

.

**Приказ постојећег стања система за узбуњивање на територији општине Владичин Хан**

|  |  |  |  |  |  |  |  |
| --- | --- | --- | --- | --- | --- | --- | --- |
| **Евиденциони број сирена** | **Адреса** | | | | **Објекат на коме се налази сирена** | **Тип сирене** | **Исправност сирене (ДА/НЕ)** |
| **Општина** | **Насеље** | **Улица** | **Број** |
| ВХ-1 | Владичин Хан | Владичин Хан | Светосавска | 1 | Општина | електрична | да |
| ВР-28 | Владичин Хан | Мазараћ | Саве Шумановића | бб | На решеткастом стубу | електронска | да |
| ВР-29 | Владичин Хан | Прибој | Римска | 39 | На решеткастом стубу код  железничке станице | електронска | да |
| ВР-30 | Владичин Хан | Стубал | Вука Караџића | 103 | На решеткастом стубу у дворишту О. | електронска | да |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  | Ш. ,,Вук  Караџић“ |  |  |
| ВР-31 | Владичин Хан | Лепеница | Ибарска | 140 | На решеткастом стубу | електронска | да |
| ВР-32 | Владичин Хан | Дреново | Ибарска | 2 | На  решеткастом стубу | електронска | да |
| ВР-33 | Владичин Хан | Репинце | Деспота Стефана | 121 | На решеткастом стубу у дворишту  водовода | електронска | да |

Поред осматрачке мреже Службе О и О укључују се и органи, организације и службе редовних делатности које ће у оквиру редовних делатности прикупљати основне податке и осматрати делове територије и то:

- ЈКП „Водовод“ пратиће стање водоводних инсталација, резервоара за воду и фабрике воде, осматрати територију око истих и вршити контролу исправности воде за пиће.

- ЈП Железнице Србије и надзорништво пруге пратиће стање на железничкој станици и железничкој прузи а самим тим и стање на делу територије око истих.

- Електродистрибуција пратиће стање на дистрибутивним мрежама а самим тим и стање на делу територије око истих.

- Шумска секција контролисаће шуме и догађаје око истих

- Предузеће за путеве пратиће стање на магистралним и регионалним путевима а ЈП Дирекција за путеве на локалне и некатегорисане путеве

- Полицијска станица пратиће стање јавног реда и мира и саобраћајних удеса

- ЈВП „Србијаводе“ пратиће стање нивоа воде Јужне Мораве и реке Врле.

Наведени субјекти као и Дом здравља, Хидрометеоролошка служба, Пољопривредна стручна служба Врање, по прецизно утврђеној листи питања, пружају могућност допуне осматрачке мреже ОиО чиме би се обезбедила потпуна контрола територије општине.

**ЕВАКУАЦИЈА И ЗБРИЊАВАЊЕ УГРОЖЕНОГ И НАСТРАДАЛОГ СТАНОВНИШТВА**

У случају наглог пораста водостаја, Општински Штаб за ванредне ситуације процењује степен опасности, активира надлежно људство, потребне мере и механизацију, а ако очекивана одбарана превазилази одбрамбене капацитете проглашава ванредну ситуацију, активирају се снаге МУП-а за одбрану и спашавање, цивилна заштита, комуналне службе, водопривредна и друга предузећа. Битно је благовремено алармирати јавност и становништво на угроженом подручју преко локалних радија, јер за кратак временски период становништво мора стално дочекати наредбу о евакуцији и спашавању становништва, смањењу материјалних губитака. Главни кораци у операцији спасавања становништва су:

- Идентификација простора која се евакуише

- Развијање процедуре за евакуацију (правац, дестинација, време)

- Формирање центра за пријем и привремени боравак угрожених

-Ургентне мере (хитна медицинска помоћ, противпожарна заштита, интервенција комуналне службе у случају прекида снадевања воде и струје), и

- Повратак евакуисаног становништва по налогу Општинског Штаба.

Евакуација од поплава врши се померањем становништва, стоке и материјално техничка средстава на ближа безбедна подручја, код суседа или родбине угрожених.

У случају поплаве ширих размера, капацитети у којима ће се вршити смештај угрожених су, јавни објекти (сале, домови месних заједница, слободне магацинске просторе, слободне стамбене објекте) и угоститељско туристичке организације које располажу смештајним капацитетима.

Евакуација се предузима када предстоји или су настале опасности изазаване поплавом, које угрожавају становништво, тако да је нужно да становништво ради заштите и спавања напусти угрожену територију.

Одлуку о евакуцији доноси Председник општине (Командант ОШВС) на предлог Начелника оделења за ванредне ситуације Пчињског округа.

Евакуцију планира и организује Општински Штаб за ванредне ситуације у сарадњи са Одељењем за ванредне ситуације Пчињског округа.

Одлуку о евакуацији спроводи:

- Руковођење: Општински Штаб за ванредне ситуацију - ОШВС

- Регулисање саобраћаја - саобраћајна полиција

- Превоз угроженог становништва - локални превозници (Јединство Кавим Врање и други приватни аутопревозници.)

- Одржавање реда и заштита имовине - полиција

- Прихват евакуисаних грађана - Повереник ЦК, школска управа и установа за децу предшколског узраста.

У складу са планом евакуације ОШВС приступа се спровођење евакуацвије угроженог становништва. Евакуацијом руководи помоћник начелника штаба за евакуацију.

Након саопштења наредбе о евакуацвији процењује се да ће се 1/3 угрожених грађана сама евакуисати са угрожене територије (пешице или сопственим возилима) на безбедно подручје.

У складу са ситуацијом на терену место за прихват угроженог становништва одређује ОШВС.

Приоритет при евакуацији имају особе са инвалидитетом, болесне особе, деца, трудне жене, мајке са малом децом и старе особе.

Локани превозници врше превоз угроженог становништва до места за прихват. Контролу саобраћаја, одржавање реда и заштиту имовине евакуисаних врши полиција и војска Србије.

Прихват евакуисаних врше повереници цивилне заштите и руководилац установе где се врши прихват.

Ради збрињавањаугроженог и настрадалог становништва код поплава, неопходно је предузети мере за привремени смештај, исхрану, здравствену заштиту и обезбеђење других неопходних потреба становништва.

Збрињавање угрожених и настрадалих планира и организује Оделење за ванредне ситуације Пчињског округа.

По плану ОШВС збрињава угрожене и настрадалог становништва извршити привремени смештај у просторије дома културе, школских и предшколских установа, спортске хале и др.

|  |  |  |  |
| --- | --- | --- | --- |
| **Ред. број** | **Објекти за смештај** | | |
| **Назив објекта, Адреса** | **Одговорно лице за збрињавање, телефони за контакт** | **Смештајни капацитет** |
| **1** | **2** | **3** | **4** |
| **1.** | Мотел Турист | Милан Станковић | 15 |
| **2.** | УСЦ „Куњак“ | Владица Додић 062/882-02-15 | 22 |
| **3.** | ОШ Бранко Радичевић | Драган Стојановић 063/465-077 | 60 |
| **4.** | Спортска Хала | Слађан Ђорђевић 017/473-900 | 200 |
| **5.** | ОШ Свети Сава | Драган Димитријевић 017/474-732 | 40 |

Одмах након прихвата, тимови психолога и социјалних радника обављају разговор са евакуисаним становништвом.

**Носиоци збрињавања:**

Општинско веће,

Цивилна заштита и

Општинска организација Црвеног крста.

**Сарађују:**

Општинска управа - извршни органи локалне самоуправе обезбеђују флаширану воду и храну за евакуисане;

Здравствени центар Владичин Хан - обезбеђује здравствену заштиту психо троуматизованих;

Школска управа - за рад са децом обезбеђује школске педагоге и психологе;

Центар за социјални рад - преузеће бригу о социјално угроженим лицима;

ЈКП Водовод - обезбеђује водоснабдевање;

Санитарна инспекција - налаже мере хигијенско-епидемиолошке заштите;

Еколошка и комунална инспекција - спроводи мере из своје надлежности;

Полиција - обезбеђује одржавање реда и заштиту евакуисаних и њихову имовину и

Хуманитарне невладине организације – ангажују се у циљу обезбеђење хуманитарне помоћи за настрадале.

## САНАЦИЈА ПОСЛЕДИЦА ОД ПОПЛАВА

Санација последица од поплава, у случају проглашавања ванредне ситуације реализоваће се по основу програма Скупштине општине а на предлог Штаба за ванредне ситуације. Настале последице у ванредним догађајима, реализоваће службе редовне делатности на основу Програма и закључака Општинског већа.

Програми санације последица од поплава засниваће се на извештаје Комисија за процену штете, односно обим, врсти и висини материјалне штете и Општинског Штаба за ванредне ситуације.

Реализација Програма санације последица од поплава, вршиће се по следећем приоритету:

- отклањање последица на комуналној инфраструктури ради обезбеђивања нормалног

функционисања становништва у обављању основних животних потреба,

- санирање приобалних делова речних токова, израда пропуста и канала и њихово

чишћење ради спречавања даљих последица од поплава,

Санација последица на грађевинским објектима у власништво правних и физичких лица вршиће се сходно расположивим новчаним средствима у буџету општине, помоћи Владе Републике Србије, донатора и др. на основу утврђених критеријума Општинског штаба за ванредне ситуације, односно Општинског већа.

**ФИНАНСИРАЊЕ РАДОВА НА ПРЕВЕНТИВНОЈ ЗАШТИТИ И**

**САНАЦИЈИ ОШТЕЋЕЊА**

Финансијска средства за извођење радова у одбрани од поплава у складу са овим планом обезбеђују се у буџету општине, а у случају настанка великих материјалних штета од елементарних непогода, већа од 10 % буџета јединице локалне самоуправе и који је као такав прогласила Влада. У санацији користиће се средства буџета Републике Србије и други приходи у складу са Законом о обнови након елементарне и друге непогоде („Сл. гласник РС“, број 112/15) и другим прописима.

**ШЕМАТСКИ ПРИКАЗ ДЕЛОВАЊА ОПШТИНСКОГ ШТАБА ЗА ВАНРЕДНЕ СИТУАЦИЈЕ НА ПОДРУЧЈУ ОПШТИНЕ ВЛАДИЧИН ХАН**

**ОКРУЖНИ ШТАБ ЗА ВАНРЕДНЕ СИТУАЦИЈЕ**

**РЕПУБЛИЧКИ ХИДРОМЕТЕТРЕОЛОШКИ ЗАВОД СРБИЈЕ**

**- РАДАРСКА СЛУЖБА КУКАВИЦА**

**ЦЕНТАР ЗА ОБАВЕШТАВАЊЕ И УЗБУЊИВАЊЕ**

**ОПШТИНА ВЛАДИЧИН ХАН**

ОПШТИНСКИ ШТАБ ЗА ВАНРЕДНЕ СИТУЦИЈЕ

-командант

(председник општине)

-заменик команданта

( заменик председника општине)

**ИНСТИТУЦИЈЕ, ПРЕДУЗЕЋА, УСТАНОВЕ**

-Општинска управа, Органи,

Службе, МЗ

- ЈП за комунално уређење

- ЈП. ''Водовод'',

- Дом здравља,

- ПС и Ватрогасна јединица

-Електродистриб., телеком

-Црв. крст, Цент.за соц. рад

-Прив. пред. са механизац.

- Епс, птт, медији и др..

**ИНСТИТУЦИЈЕ**

**-** Влада Р Србије, Министарс.

Дирекција за воде

- Министарство одбране

- ЈВП ''Србијаводе''

- Муп Србије (Сектор за

ванредне ситуације)

-Општински Штабови

суседних општина

**ОПШТИНСКА КОМИСИЈА ЗА ПРОЦЕНУ ШТЕТЕ ОД ЕЛЕМЕНТАРНИХ НЕПОГОДА**

**Градска насеља**

**Предузећа,привредни објекти и индустр. погони**

**Сеоска насеља**

**ЗАВРШНЕ ОДРЕДБЕ**

Саставни део Оперативног Плана одбране од поплава на територији општине Владичин Хан за воде II реда за 2025. годину је карта општине Владичин Хан са уцртаним главним водотоцима I и II реда ( мапа ризика за потенцијалну опасност од поплава) .


**СКУПШТИНА ОПШТИНЕ ВЛАДИЧИН ХАН**

**Број 06-34/5/25-I**

**Дана 07.03.2025.године**

**ПРЕДСЕДНИЦА,**

**Данијела Поповић**

****